30 yaşına qədər kişilərin münasibətdə - TOPmister\nHome Psixologiya 30 yaşına qədər kişilərin münasibətdə anlamalı olduqları 14 məsələ\n30 yaşına qədər kişilərin münasibətdə anlamalı olduqları 14 məsələ. Yut universitetinin sosioloqu Nicolas Vulfinger araşdırmaları sayəsində bir neçə önəmli məsələləri qabartmağa çalışmışdır. Nəticələrə əsasən 30 yaşdan sonra qurulan ailə münasibətlərində boşanma hallarına daha gec-gec rast gəlinir. Məsələ burasındadır ki, bəzi şeyləri biz yalnız illər keçdikcə, yaşımız artdıqca anlaya bilirik. Beləliklə araşdırmada göstərilən əsasların bəzilərini diqqətinizə çatdırmaq istərdik.\nZamanla həyat təcrübəsi münasibət kontekstində kişiləri necə dəyişir.\nMünasibət barəsində həqiqətən ciddi düşünmək lazımdır:\nBir çox hallarda 20 yaşlı gənclərin fikrincə əgər qızın ürəyi onunladırsa, demək istədiyi kimi hərəkət edə, istədiyi şəkildə kobud danışa bilər. Əslində isə yaranmış münasibətləri qoruyub saxlamaq onu yenidən qurmaqdan daha çətindir. 30 yaşdan sonra yetkin kişi qadının qayğısına necə qalmalı olduğunu anlayır, kompramislərə gedə bilir, çətinliklərinə kömək etməyə çalışır.\nHeçdə hər məkanda tanış olmaq lazım deyil:\n20 yaşda düşünürsən ki, qızla ən yaxşı tanış olmaq üçün yer əyləncə məkanları, bar, club, yığıncaqlardı. Necə deyərlər həm qarşındakına hər tərəfli baxa , həmdə tərəddüdün varsa cəsarət üçün içkidəndə istifadə edə bilərsən. Lakin seksoloqların müasir araşdırmalarının nəticələrinə əsasən içkidən sonra qurulan tanışlıqlar və münasibətlər uzun müddətli olmur. Ən yaxşısı maraqlarınızın toqquşduğu yerlərdə tanışlığa can atın. İş yerində, dostlar arasında olan tədbirlərdə və s.\nKeçmiş keçmişdə qalmalıdır:\nGənclik illərində düşünürsənki insan həyatında yalnız bir sevgi hisləri olmalıdır yalnız bir adama qarşı. Lakin yaş keçdikcə anlayırsan ki, hər bir kəsin öz xatirələrini yaşatmağa ixtiyarı vardır. 20 yaşlı oqlanı keçmiş sevgili və ya onunla birgə şəkillər daha çox narahat edirsə, təcrübəli kişi əksinə – məsələlərə daha fəlsəfi yanaşır: əsas odurki indi yanimdasan və yalnız mənimsən.\nİdeal insanlar mövcud deyil:\nİdeal insanlar olmadığı kimi, ideal tərəf müqbilidə olmur. Deməli ideallığı bütün ömür boyu gözləməyə dəyməz. Sizə heç vaxt deyilməyəcə – bu insan məhs sizin üçün yaradılıb. 30 yaşlı kişilər özləri öz həyatlarını yaradırlar. Bu səbəbdəndə qarşı tərəfdə ideallıq axtarmaqdansa, ruhən yaxın birini axtarmaq gərəklidir.\nProblemləri bölüşmək, müzakirə etmək normal haldır:\n20 yaşlı insanın fikrincə hər kəs öz problemlərinin öhdəsindən özü gəlməlidir və kiməsə bu barədə şikayətlənmək zəiflik əlamətidir. Yetkin kişi isə yaxşı anlayır ki, qarşı tərəfin fikirləri ona önəmli olmalıdır və o rahatlıqla məsələləri sevdiyi insanla bölüşə bilir. 30 yaşdan sonra anlayırsan ki, sevgi qarşıqlıqlı inam olmasa mümkün deyil. Ailə həyatı məhs çətin və xoş günlərdə birlikdə ola bilmək üçün qurulur.\nHeç kim sizin gözləntilərizi yerinə yetirməyə borclu deyil:\n“Hə mən elə düşünürdüm ki, o belə deyil, mənə görə dəişə biləcək, öz planlarından imtina edəcək.”. Gənc oqlanların yanaşma tərzi məhs bu cür olur. 30 yaşlı insan fərqli düşünər. O əmindirki, onun istəkləri barədə bəlkədə qız heçnə bilmir, bilsə belə heç kimi heçnəyə məcbur edə bilməz. İnsanlar müxtəlifdir. Hər kəsin öz dəyərləri vardır. Məhs həyatın marağıda bundadır.\nProblemlərdən qaçmaq problemləri həll etmir:\nCavan oğlanlar tez-tez narazılıq yaradır, dava salır, öhdəlikdən yayınırlar. Onlar üçün ən rahatı bir müddət ortadan itmək, məsələlərə qarışmamaq, problem bir-təhər yoluna düşdükdən sonra görünməkdir. Təcrübəli kişi isə anlayır ki, səfləri boynuna almaq, yaranan məsələləri həll etmək ən doğru yoldur. İlk başdan çətin olsada, zamanla hər şey yoluna düşür.\nEv işlərində mütləq iştirak etmək lazımdır:\nƏgər gənc yaşlarda oqlanlarda hələdə ev işləri ilə bağlı stereotiplər qalmış olarsa belə, illər keçdikcə önəmsizləşir. Müasir dövrdə ailə daxilində demək olar hər iki insan eyni işləri paylaşa bilir. Bu səbəbdən də boyun qaçırmaq sadəcə gülünc görünür.\nSöz vermisinizsə mütləq etməlisiniz:\n“Kişi söz verdisə vəssalam”. Təcrübəli kişi öz sözünün dəyərini bilər. Bu səbəbdən də var gücü ilə dediyini etməyə çalışar. Məhs bu xüsusiyyət qadınlarda ona qarşı inam hissi yaradar.\n“Bütün kişilər şorgözdür” fikri sadəcə bir mifdir. Xəyanət kişiliyi sübut etməz:\nFilimlərdə və reklamlarda kişinin uğuru ətrafında çoxlu sayda qadınların olması ilə ölçülür. Gənc yaşlı oqlanlar bunu əsas götürərək hərəkətlərinə haqq qazandırmağa çalışırlar. Hətda əlavə olaraq – biz kişiyik axı, əks cinsə maraq bizim qanımızdadır-kimi yanaşmanı dilə gətirirlər. Lakin, illər keçdikcə insan ziyanlı streotiblərdən vaz keçir və bir portnyorla tam, dolğun münasibətlərə üstünlük verir.\nSəfləri qəbul etməyə cəsarət lazımdır:\nTəcrübəli kişi ilk öncə səf buraxmağa çalışmaz. Buraxsa belə, lazımı anda boynuna alar, yanlış düşündüyünü təsdiqləyər, heç zaman səs tonunu qaldıraraq doğruluğunu sübut etməyə çalışmaz.\nSevgi diqqət göstərməklə ifadə olunar:\nƏsl hislər gündəlik məsələlərin həlli zamanı xırdalıqlarla müəyyən olar. Gəncəl adətən ulduzlu gecədə qucaqlaşaraq xoş söz ünvanlamaqda görər sevgini. İllər keçdikcə sevginin sözdə deyil, hərəkətdə biruzə verildiyi anlaşılar.\nQadınla eyni fikirdə olmamaq olar, amma onun fikirlərinə hörmətlə yanaşmaq mütləqdir:\nDigər insanın fikirlərinə rahat şəkildə irad bildirmək olar. Onun dinlədiyi musiqi, izlədiyi filmlər, geyindiyi geyim, işlətdiyi aksesuarlar sənə qəribə görünə bilər. 20 yaşlarında bir oqlan anlamadığı şeylər barədə tez fikir bildirər, kobud şəkildə bəyənmədiyini biruzə verər. Lakin unutmayın ki, hər bir insanın özünə hobbi müəyyənləşdirmək ixtiyarı var, bütün narazılıqları istədiyin qadına bildirmək yersizdir.\nNəzarət istənilən münasibətlərə son qoya bilər:\nİlk vaxtlarda qısqanclıq əsl ehtirasın nümayişi mənasına romantika kimi görülə bilər. Lakin sevgi və dəyər ilk növbədə qarşılıqlı inamdan başlayar.\nMünasibətlərinizin şansı varmı?, Özünüzə nə dərəcədə əminsiniz?\nƏvvəlki məqaləİş yerində QİÇS-ə tutulan porno aktyorlar\nNövbəti məqaləQısa BİOQRAFİYA-Həbib Nurməhəmmədov


Hotel qar uçqununun altında qaldı\n11:37 19.01.2017 (Yenilənib 11:42 19.01.2017)\nHadisə baş verən zaman hoteldə 20-dən çox insan olub\nBAKI, 19 yan — Sputnik. İtaliyada dəhşətli hadisə yaşanıb. Sputnik Azərbaycan RT-yə istinadən xəbər verir ki, ölkənin Qran-Saso dağlıq zonasında yerləşən Abrusso vilayətində qar uçqunu baş verib.\nHadisə nəticəsində ərazidəki hotel qar uçqununun altında qalıb. Həmin vaxt hoteldə 20-dən çox insanın olduğu bildirilir. Hadisə yerinə çoxlu sayda xilasedici cəlb olunub.\n— diletta mazzetti (@MazzettiDiletta) 18 января 2017 г.\nqar uçqunu, xilasedici, hotel, qar, İtaliya\nDağlıq bölgələrdə qar yağacaq\nPandanın qar adam ilə gülməli anları görüntülənib\nYenə xəbərdarlıq edildi: qar, çovğun, şaxta


Sumqayıtda yaşayış binasında yanğın – Sakinlər təxliyyə olundu – XəbərAl.Az\nSumqayıtda yaşayış binasında yanğın qeydə alınıb.\nXəbərAl.az-ın Fövqəladə Hallar Nazirliyinin saytına istinadən məlumatına görə, Sumqayıt şəhərində doqquzmərtəbəli yaşayış binasının zirzəmisində 20 m² sahədə məişət tullantıları yanıb. Yanğın zamanı 5 nəfər (o cümlədən 2 nəfər azyaşlı) bina sakini yanğınsöndürənlər tərəfindən təhlükəsiz əraziyə təxliyə olunub.\nTurşsu erməni işğalından əvvəl və sonra… – FOTO\nNoyabrın 8-də işğaldan azad olunan Şuşa şəhəri ilə bağlı yeni görüntülər üzə çıxıb. Bu barədə fotolar sosial şəbəkələrdə yayılıb. Fotolar Şuşada yerləşən Turşsu parkındandır. Şəkillərdən aydın olur ki, ermənilər digər ərazilərdə olduğu kimi, orada da vandalizm hərəkətləri törədiblər. Fotoları təqdim edirik:


SIEMENS BİR NEÇƏ YARIMSTANSİYANI REABİLİTASİYA ETMƏK NİYYƏTİNDƏDİR\nEnergetika 23 Sentyabr 2005 17:32 (UTC+04:00)\nAlmaniyanın Siemens şirkəti bu ölkənin KfW bankının krediti ilə həyata keçirilən "Ötürücü sistemlərin reabilitasiyası proqramı" layihəsi çərçivəsində işləri ilin sonuna kimi başa çatdırmaq niyyətindədir. Bu barədə şirkətin Azərbaycandakı nümayəndəliyinin baş direktoru və rəhbəri Samir Axundov Trend ə ekzkluziv məlumat verib.\nOnun sözlərinə görə, hazırda işlər "İmişli", "Yevlax", "Yaşma", "Xırdalan", "Maştağa", "Binəqədi" və digər yarımstansiyalarda aparılır.\n"Burada əsas etibarilə açarlar yeniləri ilə əvəz edilir, əlaqə, mühafizə sistemlərin quraşdırılır və yarımstansiyaların etibarlılığını təmin etmək üçün digər işlər görülür. "Binəqədi" yarımstansiyasında işlər qış mövsümünə kimi davam etdiriləcək və bundan sonra o enerji stseminə qoşulacaq. Bu stansiyanın reabilitasiyası baharda bərpa ediləcək ", - deyə S.Axundov bildirib.\nO qeyd edib ki, layihənin reallaşdırılması 2006-cı il sentyabrın 5-də başa çatdırılacaq. Layihə "Azərbaycanın yanacaq-energetika kompleksinin inkişafı üzrə (2005-2015-ci illər) Dövlət proqramı" əsasında həyata keçirilir.\nLayihə Almanyianın inkişaf bankı KfW -nin təqdim eğdiy vəsit hesabına maliyyələşdirilir. Bank tərəfindən həmin layihə üçün 12 milyon avro vəsait ayrılıb. S.Axundovun sözlərinə görə, göstərilən həcmdən artıq 7-8 miyon avro xərclənib.


Madrid "Real"ının futbolçusu Əşrəf Hakimi "İnter"ə keçib.\nOffsideplus.az "kral klubu"nun rəsmi saytına istinadən xəbər verir ki, tərəflərin transfer məsələsində razılığa gəldiyi bildirilib. "Real" 2006-cı ildə akademiyasına qoşulan futbolçusuna fəaliyyətinə görə təşəkkür edib.\nİspaniya mətbuatında 21 yaşlı müdafiəçinin "İnter"ə keçidinin 40 milyon avroya başa gəldiyi qeyd edilib.\nTəqlər: real madrid,\ttransferlər\n"Qalatasaray"ın yeni transferi İstanbula gəlib.\n22.01.2021 19:47\t567\n22.01.2021 15:52\t239\n21.01.2021 23:58\t159\n21.01.2021 22:06\t169\n21.01.2021 21:44\t103\n21.01.2021 19:32\t80\n21.01.2021 17:32\t177\n21.01.2021 16:15\t191\n"Fənərbağça" 4 futbolçu ilə yolları ayıracaq -...


Palitra qəzeti Alimlərin öz poliklinikası olacaq (Yenilənib)\nAlimlərin öz poliklinikası olacaq (Yenilənib)\nTarix: 14.01.2015 | Saat: 22:51:00 | E-mail | Çapa göndər\n“AMEA biznes dairələri, holdinqlər, istehsalat üçün\nyeni təkliflər verməyə hazırdır”\nAzərbaycan Milli Elmlər Akademiyasının (AMEA) prezidenti, akademik Akif Əlizadənin mətbuat konfransı keçirildi. Rəyasət Heyətində təşkil olunmuş tədbirdə KİV nümayəndələrinə 2014-cü ildə akademiyada həyata keçirilən layihələr və aparılan islahatların nəticələri təqdim olundu.\nAMEA-nın rəhbəri ötən ildə akademiyanın müxtəlif istiqamətlərində həyata keçirilmiş islahatlardan, innovativ xarakterli elmi-tədqiqat işlərinin genişləndirilməsi, multidisiplinar tədqiqatlara üstünlük verilməsi, elm və təhsilin inteqrasiyası, əməkdaşların iş şəraitinin yaxşılaşdırılması, onlara qayğı ilə yanaşılması və dünyanın aparıcı elmi müəssisələri ilə əlaqələrin qurulmasından, eləcə də Azərbaycan elminin dünyaya inteqrasiyası barədə məlumat verdi. Akademiyada aparılan islahatları sürətləndirmək, elmi müəssisələr arasındakı əlaqələri gücləndirmək, tədqiqat işlərinin səmərəli mexanizmlər üzərində qurulmasını təmin etmək və müəssisələr üçün aktual olan məsələlərin daha geniş müzakirəsinə nail olmaq məqsədi ilə qurumun elmi müəssisələrinin strukturunda dəyişikliklər olunduğu bildirildi. Xüsusilə son zamanlar kadr hazırlığında gənclərə böyük önəm verildiyini, yüksəkixtisaslı gənc alim və mütəxəssislərin yetişdirildiyini deyən Akif Əlizadə onlara ayrılan diqqət və qayğıdan, alimlərin sosial rifahının yaxşılaşdırılması istiqamətində bir çox layihələrin əsasının qoyulması, o cümlədən "Alimlər şəhərciyi"ndən danışdı. Gənc alimlərin elmi fəaliyyətlərinin təkmilləşdirilməsi məqsədilə doktorantura və ixtisasartırma təhsili alması üçün dünyanın aparıcı elmi mərkəzlərinə göndərilməsi, bir çox beynəlxalq layihələrə qoşulmasının təmin edilməsi, AMEA-da çalışan gənclərin fəaliyyətini stimullaşdırmağa, elmi potensialını artırmağa, təkliflərini dəyərləndirməyə xidmət edən Gənc Alim və Mütəxəssislər Şurasının təşkilatçılığı və təşəbbüsü ilə bir çox əhəmiyyətli tədbirlərin həyata keçirilməsi də ötən ilin icra olunan uğurlu vəzifələri kimi vurğulandı. Elmin inkişafını dəstəkləyən fərman və sərəncamların icra vəziyyəti ilə bağlı məlumat verən akademik A.Əlizadə dekabr ayında AR Prezidenti tərəfindən təsdiq olunmuş AMEA-nın yeni nizamnaməsi və “Azərbaycan Milli Elmlər Akademiyasının 2020-ci ilə qədər İnkişaf Konsepsiyası”nı xatırlatdı. Akademik AMEA-nın ümumi yığıncağında qəbul edilmiş hər iki sənədin elmi fəaliyyət sahəsində normativ-hüquqi bazanın gücləndirilməsi, elmi fəaliyyətin yeni əsaslarla təşkili, tədqiqatların prioritet istiqamətlərinin müəyyənləşdirilməsi, yüksəkixtisaslı kadrların hazırlanması, elmi işçilərin sosial təminatının yaxşılaşdırılması və elmi infrastrukturun müasirləşdirilməsi istiqamətində əhəmiyyətli addım kimi qiymətləndirdi. Bildirdi ki, “Azərbaycan 2020: gələcəyə baxış” İnkişaf Konsepsiyasındakı məqsəd və vəzifələrdən irəli gələn bu konsepsiyada elmin inkişafının dövlətin vacib vəzifələrindən biri kimi müəyyən edilməsi, elmi tədqiqat müəssisələrində və ali məktəblərdə həyata keçirilən tədqiqatların vahid mərkəzdən idarə olunması, regionlarda elmi tədqiqat müəssisələrinin fəaliyyətinin gücləndirilməsi, texnoparklar şəbəkəsinin genişləndirilməsi kimi mühüm məsələlər öz əksini tapır. Azərbaycan alimlərinin I Qurultayı ilin ən yaddaqalan tədbiri kimi qeyd edildi.\npilləsinə qəbul kəskin azaldılıb\nAzərbaycan Milli Elmlər Akademiyasının (AMEA) doktorantura pilləsinə qəbul kəskin sürətdə azaldılıb. AMEA prezidenti Akif Əlizadə bildirdi ki, əsas məsələ keyfiyyətdir, qəbul bir qədər yüksək səviyyəli olmalıdır. A. Əlizadə qeyd etdi ki, bölmələr tərəfindən doktoranturanın qəbul planına baxılıb, qərarlar verilib, mövzular təsdiq edilib: “Bu il AMEA-nın doktorantura pilləsinə 100-120 nəfər qəbul aparılıb. Bu il plan əsasən yerinə yetirilib. Doktoranturaya qəbul zamanı əsas məsələ gənc alimin istiqamətini müəyyən etməkdir. Əsas odur ki, onun mövzusu keçmişə baxmasın və mütləq akademiyanın prioritet istiqamətlərinə uyğunlaşsın”.\nAMEA prezidenti əlavə etdi ki, Azərbaycanda gənc alimi yetişdirmək üçün bütün istiqamətləri nəzərə almaq lazımdır: “Magistraturaya, doktoranturaya qəbul hazırlanırdısa, zəncirdə lisey-gimnaziya nəzarətsiz qalırdı. Bu baxımdan Təhsil Nazirliyi ilə danışılıb. Artıq razılaşmaya əsasən Təhsil Nazirliyi tərəfindən AMEA-ya 2 lisey ayrılıb. Həmin liseylərdə 6-cı sinifdən yuxarı akademiyanın alimləri müxtəlif istiqamətli tədris aparacaqlar. Alimlər ora gedib liseydə akademiya olaraq nə formada iştirak edilməsini müəyyənləşdirilməlidir. Bununla bağlı hazırda danışıqlar aparılır. Əfsuslar olsun ki, hələlik akademiyanın universiteti yoxdur. Gənc alimlər liseydə oxuyub, sonra təhsillərini ali məktəbin bakalavr pilləsində davam etdirməli, oradan isə AMEA magistraturasına, doktoranturasına üz tutmalıdırlar. Biz bu elm zəncirini təşkil etməyə çalışacağıq. Akademiya ali məktəbinin yaradılması ilə bağlı da razılıq aparılır. Gələcəkdə bu iş də öz həllini tapa bilər”.\nAMEA prezidenti qeyd etdi ki, akademiyada magistratura yalnız elmi istiqaməti seçən alim hazırlayacağıq: “Məqsədimiz odur ki, əksər hallarda magistraturanı bitirən şəxs laboratoriyada çalışıb elmlər doktoru dərəcəsi alsınlar”.\nA.Əlizadə təhsil sahəsində aparılan işləri də qiymətləndirdi: “Təhsil Nazirliyi tərəfindən müəyyən islahatlar aparılır, biz gənc naziri dəstəkləyirik. Təhsil sahəsi çox ağır sahəsidir və bəzi çatışmazlıqlar var. Azərbaycanın da tətbiq olunan Boloniya sistemi bu gün bizdə tam qavranılmır, əhatə olunmur. Sistemin özünün nüansları, incəliklər var. Müxtəlif ölkələrdə bu keçid zamanı müəyyən hallarda, mərhələlərdə konstruktiv dəyişiklər edirlər. Biz isə sovet sistemindən birbaşa Boloniya sisteminə keçdik. Bu da ağır olur”.\nAMEA Rəyasət Heyəti binası üzərində sovet dövrünə\naid elementlərin dəyişdirilməsi ilə bağlı təşəbbüs qaldırıb\nAzərbaycan Milli Elmlər Akademiyasının (AMEA) Rəyasət Heyətinin binasının üzərində sovet dövrünə aid elementlərin, yazıların dəyişdirilməsi ilə bağlı təşəbbüs qaldırılıb. AMEA prezidenti qeyd etdi ki, bununla bağlı Bakı Şəhər İcra Hakimiyyətinin başçısı Hacıbala Abutalıbova, mədəniyyət və turizm naziri Əbülfəs Qarayevə məktubla müraciət edib: “Bu, dövlətin işidir. Biz sadəcə, təşəbbüs qaldırdıq”. A. Əlizadə qeyd edib ki, “Akademiya Şəhərci”yinin (Science city) yaradılması istiqamətində növbəti təşəbbüs irəli sürüləcək: “Prezident ilk görüşdə bu işlərimizi dəstəkləyib. Sadəcə, şəhərcik üçün hələlik yer müəyyənləşməyib. Yeri müəyyən etsək, şəhərcik məsələsi həll olunacaq”. A.Əlizadə AMEA Rəyasət Heyətinin yerləşdiyi tarixi binadan (İsmailiyyə binası) çıxarılması ilə bağlı səsləndirilən fikirlərə də münasibət bildirib. AMEA prezidenti, bu məlumatların yanlış və əsassız olduğunu vurğulayıb.\nAMEA-nın magistratura pilləsinə 7 ixtisas üzrə\nAzərbaycan Milli Elmlər Akademiyasında (AMEA) magistratura pilləsinin yaradılması bizim üçün vacib məsələlərdən biri idi”. Akif Əlizadə qeyd etdi ki, bu il ilk dəfə olaraq fevral ayında magistraturaya qəbul elan olunacaq. Onun sözlərinə görə, bu il magistratura pilləsinə 7 ixtisas üzrə qəbul aparılacaq: “Magistraturaya qəbulun aparılması yeni pilot layihəsi kimi Təhsil Nazirliyi ilə danışılıb. Bu ilk addımdır və nəticəsini gözləməliyik. Magistraturanın təşkili bir neçə kriteriyaya cavab verməlidir. AMEA-nın 7 institutunun bazasında magistratura təşkil ediləcək”. Magistraturaya qəbul aparılacaq ixtisaslara dilçilik, antropologiya, nəzəri və riyazi fizika, geologiya, kimyəvi genetika və kataliz, molekulyar biologiya, bitkilərin seleksiyası daxildir: “Azərbaycan elminə lazımi mütəxəssislərin hazırlanması üçün bu ixtisaslar seçilib”.\nAMEA yataqxanasının yerində yaşayış binaları\n“Son zamanlar Azərbaycan Milli Elmlər Akademiyasında kadr hazırlığında gənclərə böyük önəm verilib, yüksəkixtisaslı gənc alim və mütəxəssislər yetişdirilib”. AMEA prezidenti bildirdi ki, bu gün Azərbaycan gəncliyi tam fərqlidir və onlar üçün akademiyada olduqca aktiv və məqsədyönlü istiqamət seçilib. Onun sözlərinə görə, Azərbaycan elmində bir qədər qocalma prosesinin olmasına baxmayaraq, gənclik püxtələşmiş alimləri əvəz etməyə hazır olmasına ümid var: “Bu istiqamətdə də işlər görülür. Qeyd etməliyik ki, bir gənc kadrı hazırlamaq elə də asan iş deyil. Bir gənci, elmi kadrı formalaşdırmaq üçün 10-20 il zaman lazımdır”. AMEA prezidenti qeyd etdi ki, elmin sosial problemləri diqqət mərkəzində olub. Onun sözlərinə görə, artıq AMEA alimlərinin çoxdan arzuladığı akademiya poliklinikasının layihəsi hazırlanır: “Hazırlıq yanvar-fevral ayında yekunlaşsa, işləri də tez görmək mümkün olacaq”.\nAMEA-nın 70 illik yubileyinin keçiriləcəyi\nHazırda Azərbaycan Milli Elmlər Akademiyasının (AMEA) yaradılmasının 70 illiyinə hazırlıq işləri görülür. Akif Əlizadə qeyd etdi ki, artıq akademiyanın 70 illik yubileyinin Tədbirlər Planı təsdiq edilib. Onun sözlərinə görə, AMEA-nın yubiley mərasimi noyabr ayında keçiriləcək. Bununla bağlı ölkə rəhbərliyinin razılığı əldə olunub: “2015-ci ilin aprel ayında AMEA-nın ümumi yığıncağı keçiriləcək. Bu yığıncaqda mühüm işlər barədə cəmiyyətə məlumat veriləcək”.\nÖtən il görülən işlər barədə danışan A.Əlizadə qeyd etdi ki, 2014-cü ildə AMEA-nın həyatında bir neçə mühüm tədbirlər olub: “İlk hadisə fevral ayında Gəncə şəhərində akademiyanın yeni bölməsinin açılışı olub. Bakı şəhərində mərkəzləşmiş tədbirlər respublikada geniş yayılması üçün Gəncədə yeni yaranan bölmə akademiya və Azərbaycan elmi üçün vacib məsələdir. Daha sonra elmimizin bugünkü nailiyyətlərini geniş ictimaiyyətə tanıtmağı, gəncləri elmə cəlb etməyi əsas hədəf seçən "Bakı Elm Festivalı - 2014" keçirilib və bu festival da ölkədə mühüm rezonansa səbəb olub. Gələcəkdə Azərbaycan üzrə Elm Festivalının keçirilməsi nəzərdə tutulur. Bundan əlavə, respublika üzrə dövlət, biznes və vətəndaş cəmiyyəti sektorlarında elmi fəaliyyətlə məşğul olan müəssisələrinin səlahiyyətli nümayəndələrini bir araya gətirən Azərbaycan alimlərinin I qurultayı AMEA tarixində mühüm əhəmiyyət kəsb edib”.


Cəfər Cabbarlı stansiyasının tikilişində nöqsanlara yol verilib? - AÇIQLAMA - Ens.az - 4 dildə xəbərlər və ensiklopediya, ən son xəbərlər, en son xeberler\nCəfər Cabbarlı stansiyasının tikilişində nöqsanlara yol verilib? - AÇIQLAMA\nDərc edildi:\t 12 July 2021, 15.48 Baxış sayı: 276\nCəfər Cabbarlı stansiyasının tikintisi sovet dövrünün başa çatması və müstəqillik əldə etdiyimiz ilk dövrlərə təsadüf edib.\nEns.az xəbər verirki,bu barədə Oxu.Az-a açıqlamasında qurumun mətbuat xidmətinin rəhbəri Bəxtiyar Məmmədov məlumat verib.\nO, adıçəkilən stansiya tikildiyi dövrdə nöqsanlara yol verildiyini qeyd edib:\n“Ümumiyyətlə bu stansiyanın xüsusiliyi Xətai-Cəfər Cabbarlı mənzili ilə bağlıdır. Burada məkik hərəkət təşkil olunur. Sovet dövründə inşaatda verilmiş nöqsanlar, eyni zamanda bu stansiyanın ağır geoloji şəraitdə yerləşməsi, həmçinin metropoliten üçün vacib olan havalandırma sisteminin zəif olması stansiyanın infrastrukturunda əksini tapıb.\nStansiyada işlər mərhələli şəkildə aparılırdı. Əsas məqsəd də sərnişinlərin hərəkətinə mane olmamaq, onların hərəkətini və təhlükəsizliyini optimal qaydada təmin etməkdir. Bu gün artıq stansiyanın bir yolunda işləri tamamlama mərhələsindəyik. İki stansiya yolunda təmir tikinti işləri texniki tələblərə və normativ qaydalara uyğun olaraq aparılmalı olduğu üçün hazırda 1 yol açılır, digər yol bağlanır. Təmirə açılan yolda yol infrastrukturu tamamilə yenidən qurulub, ağac şpallar yerinə dəmir-beton bloklar tətbiq olunub. Artıq bu üsuldan yeni inşa edilən stansiyalarında da tətbiq olunur. Stansiyanın bir yolunun istismar müddəti uzadılmaqla sərnişinlərin ixtiyarına verilməyə tam hazırdır”.


Reallıqdan doğan dəyişikliklər » ZİM.Az | "ZİYA" İnformasiya Mərkəzi\nAzərbaycan Respublikasının Prezidenti İlham Əliyevin "Azərbaycan Respublikasının Konstitusiyasında dəyişiklik edilməsi haqqında" Azərbaycan Respublikasının Referendum Aktının layihəsini geniş miqyasda cəmiyyətin müzakirəsinə təqdim etməsi respublikamızda bundan sonrakı tarixi epoxada daha möhkəm dövlətçiliyə və cəmiyyət həyatında yeni inkişafa malik olmaq zərurətindən irəli gəlmişdir.\nÖlkə rəhbəri tərəfindən irəli sürülmüş düşünülmüş dəyişikliklər Azərbaycanda müstəqil dövlətçiliyin 25 ili ərzində əldə olunmuş nailiyyətlərin inkişaf etdirilərək daha da möhkəmləndirilməsinə, bütün sahələr üzrə mühüm nailiyyətlərin və yeniləşmələrin əldə edilməsinə meydan açır. Bu, eyni zamanda, tarixə xalqımızın ümummilli lideri Heydər Əliyevin adı ilə daxil olmuş Azərbaycan Respublikasının Konstitusiyasının cəmiyyətdə baş verən proseslərə açıq olduğunu və mövcud reallıqlardan doğan dəyişikliklərlə zənginləşdiyini bir daha nümayiş etdirir.\n"Azərbaycan Respublikasının Konstitusiyasında dəyişikliklər edilməsi haqqında" Referendum Aktının layihəsində insan hüquqları və azadlıqlarının təmin edilməsi istiqamətində meydana çıxan dəyişikliklərin əsasən insan hüquqlarının, vətəndaşların şərəf və ləyaqətlərin müdafiəsinə aid olması geniş mənada müstəqil Azərbaycan dövlətinin mənbəyi olan xalqın mənafelərinin möhkəmləndirilməsinə şərait yaradır.\nReferendum Aktının tələbinə uyğun olaraq təklif olunan dəyişiklik əsasında "başqa silahlı birləşmələr", yəni Azərbaycan Respublikasının Milli Ordusu ilə yanaşı, ayrı-ayrı nazirliklərin tabeliklərində olan sahələr üzrə ordu birləşmələri də tabeçilik və idarəetmənin möhkəmləndirilməsi üzrə öz fəaliyyətlərini daha da təkmilləşdirəcəkdir. Son vaxtların dünya hadisələrinin təcrübəsi də müxtəlif nazirliklərin tabeliyində fəaliyyət göstərən ordu birləşmələrinin dövlət başçısının - Ali Baş Komandanın əmr və göstərişlərinə tabe edilməsinin zəruri olmasının əhəmiyyətini bir daha təsdiq edir.\nKonstitusiyamıza əlavələr kimi irəli sürülmüş dəyişikliklər dünyanın bir çox inkişaf etmiş ölkələrində, o cümlədən, Azərbaycan Respublikasında ölkədə möhkəm sabitliyi və hərtərəfli böyük inkişafı təmin etmək mənasında özünü tam isbat etmiş Prezident üsul-idarəsinin daha da möhkəmləndirilməsinə, hakimiyyətin ayrı-ayrı qollarının işində dövlət rəhbərliyinin gücləndirilməsinə zərurət yaradır. "Azərbaycan Respublikasının Konstitusiyasında dəyişikliklər edilməsi haqqında" Azərbaycan Respublikasının Referendum Aktında Konstitusiyanın 103, 105, 106, 108, 110-cu maddələrində ölkəmizin müstəqillik tarixində ilk dəfə olaraq öz əksini tapmış vitse-prezidentlik institutuna dair müddəalar tamamilə yenidir və nəticə etibarilə Prezident İdarəetməsi İnstitutunun daha da inkişaf etdirilməsinə xidmət edir. Prezident hakimiyyətinə əsaslanan idarəetmə sistemində Referendum Aktının müddəalarına əsasən Birinci vitse-prezident və vitse-prezidentlər vəzifələrinin müəyyənləşdirilməsi qəbul olunmuş idarəçilik sisteminin normal fəaliyyətinin təmin edilməsinə öz töhfəsini verəcəkdir. Dövlət idarəetmə sistemində ilk dəfə olaraq vitse-prezidentlik strukturunun formalaşdırılması Azərbaycan Respublikasının Prezidenti İlham Əliyevin adı ilə bağlı olan tarixi xidmətdir.\nSeçilmək hüququ ilə əlaqədar Referendum Aktında müəyyən edilən 18 yaş həddi ölkəmizdə uğurla həyata keçirilməkdə olan gənclər hərəkatının idealları ilə tam səsləşir. Seçilmək hüququ üzrə mövcud məhdudiyyətlərin aradan qaldırılması müstəqil Azərbaycan dövlətinin yeni nəslinin cəmiyyətin inkişafında daha yaxından və məsuliyyətlə iştirak etmələrinə yol açacaqdır. Bu, həm də müasir gənc nəsli ölkə miqyaslı böyük sınaqlara səfərbər etmək üçün də əhəmiyyətli addımdır.\nAzərbaycan Respublikasının Prezidentinin fəaliyyət dövrünün Referendum Aktında 5 il əvəzinə 7 il müddətində nəzərdə tutulmasına dair dəyişikliklər də, fikrimcə, respublikamızda müasir inkişafın və gələcək proqramların həyata keçirilməsinin real məntiqindən doğan təbii haldır. Artıq Azərbaycanda bütün sahələr üzrə daxili iqtisadi inkişafın ilkin mühüm problemləri əsaslı şəkildə həll edilmiş, normal bir həyat səviyyəsi formalaşdırılmışdır. Belə böyük proqramların həyata keçirilməsi baxımından vaxt, zaman amili də çox mühüm faktordur. İlk növbədə ölkəmiz üçün, həm də region, ümumiyyətlə dünya üçün əhəmiyyətli olan bu möhtəşəm proqramların həyata keçirilməsi baxımından təklif edilən 7 illik Prezidentlik müddəti daha geniş perspektivlər vəd edir.\nAzərbaycan xalqı ölkəmizin prezidenti İlham Əliyevin respublikamızda sülhün və sabitliyin, hərtərəfli dinamik inkişafın, xoşbəxt gələcəyin böyük qarantı olduğuna ürəkdən, dərindən, möhkəm inam bəsləyir. Ona görə də xalqımız nəinki Prezidentlik seçkilərinin 7 ildə bir dəfə keçirilməsinə tərəfdardır, bununla birlikdə məhz ölkəmizi böyük sınaqlardan uğurla çıxarmış, müstəqil dövlətimizi bütün yönləri ilə inkişaf etdirməyi bacaran, ümumxalq məhəbbəti qazanmış, beynəlxalq aləmdə güclü nüfuza malik olan görkəmli dövlət xadimi İlham Əliyevi hər bir vətəndaşımız bundan sonrakı dövrlərdə də özünün əsl rəhbəri və qüdrətli lideri kimi görür.\nYeni tarixi epoxada Konstitusiyamıza dəyişiklik edilməsi nəzərdə tutulmuş müddəaların, ümumiyyətlə yeni Referendum Aktının irəli sürdüyü islahatların mahiyyətini xalqımıza çatdırmaq, bu müddəaları Azərbaycan cəmiyyətinin dinamik inkişaf templəri və gələcək perspektivləri ilə birlikdə təbliğ etmək hər bir ziyalının ən mühüm və şərəfli vəzifəsi və borcudur.\nREFERENDUMLA BAĞLI MÜZAKİRƏ... "Prezident qanunların icrasına nəzarət edə ...


"Yeni təyinat ala bilməyəndən sonra başlayıb deputatlara dil uzatmağa"\nQeyd edək ki, İsfəndiyar Vahabzadə növbəti sərsəmləməsində iddia edib ki, guya Qüdrət Həsənquluyev Azərbaycan Konstitusiyasının Türkiyə hərbçilərinin ölkəmizə yerləşdirilməsinə yol vermədiyini açıqlayıb və buna etiraz edib, amma rus qoşunlarının ölkəyə gəlməsinin qanunlarımıza zidd olmadığını söyləyib.\nQoy o, atasının uşaqlıqda onu necə adlandırmasından danışsın. Böyük şairin fərsiz və xəstə oğlu deputatlar haqqında ağlına gələni danışır, onları milli maraqları satmaqda suçlayır. Əprimiş qəzetləri nümayiş etdirərək “işlədiyi dövrdə qəhrəman” kimi verdiyi açıqlamalarından danışır. Ancaq xalqa açıqlama vermir ki, niyə o cür “milli maraqlara zidd fəaliyyəti” gördüyü halda istefa verib müxalifətə qoşulub, bu iqtidra qarşı mübarizə aparmayıb. O səfir olanda tam əminliklə deyirəm, deputatları görəndə pişik kimi ayaqlarına sürtünürdü. Yeni təyinat ala bilməyəndən sonra başlayıb deputatlara dil uzatmağa. Bu şərbaz onu da bilmir ki, Qüdrət bəy hüquqşünasdır və xarici ölkə hərbçilərinin ölkəyə gəlişi Konstitusiya ilə tənzimlənmir. Qüdrət bəy dəfələrlə söyləyib ki, Azərbaycan Respublikasının Hərbi Doktrinası xarici hərbi bazaların Azərbaycanda yerləşdirilməsini qadağan etsə də, 29-cu maddəyə görə “hərbi -siyasi şəraitdə əsaslı dəyişikliklər baş verərsə Azərbyacan Respublikası öz ərazisində xarici hərbi bazaların yerləşdirilməsinə, yaxud başqa formada hərbi iştirakın yer almasına müvəqqəti icazə vermək hüququnu özündə saxlayır”. Onu da dəfələrlə qeyd edib ki,”Azərbaycan Respublikasının sülhməramlı əməliyyatlarda iştirakı haqqında” Azərbaycan Respublikası Qanununun 4.4-cü maddəsinə əsasən, Azərbaycan Respublikası öz ərazisində sülhməramlı əməliyyatlar aparmaq üçün digər dövlətlərə və beynəlxalq təşkilatlara müraciət edə və onlardan kömək istəyə bilər. Dəfələrlə bəyan edib ki, Ermənistan forpostdur və o öz gücünə bizim torpaqları işğal altında saxlaya bilməz, ona görə danışıqları Rusya ilə aparmaq lazımdır. 44 günlük savaş göstərdi ki, bəli, həqiqətən ermənilər bizim torpaqları işğal altında saxlamaq gücündə deyil. "Nə qədər Ərdoğan Türkiyədə hakimiyyətdədir torpaqlarımızı işğaldan azad etməliyik", "Türkiyə Qarabağın işğalına öz torpaqlarının işğalı kimi baxmalıdır" kimi çağırışlar da Qüdrət bəyə məxsusdur. Parlamentdə və mətbuatda dəfələrlə çıxış edərək bildirib ki, 10 noyabr sazişi Azərbaycanın da 2017-ci ilə qoşulduğu "Beynəlxalq müqavilələr hüququ" haqqında Vyana Konvensiyasına görə dövlətlərarası müqavilə olduğu üçün Konstitusiyamızın tələbinə uyğun olaraq parlamentdə ratifikasiya olunmalı və rus sülhməramlılarının fəaliyyətini tənzimləyən qanun qəbul edilməlidir.


İstirahət günündə Azərbaycanda hava yağışlı və küləkli olacaq | Report.az\nİstirahət günündə Azərbaycanda hava yağışlı və küləkli olacaq\nİstirahət günündə Azərbaycanda hava yağışlı və küləkli olacaq Ölkədə şimal küləyinin arabir güclənəcəyi ehtimal olunur\n13 Dekabr , 2014 12:37\nBakı. 13 dekabr. REPORT.AZ/ İstirahət günü - dekabrın 14-də Azərbaycanda müşahidə olunacaq hava proqnozu açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentinin Hidrometeoroloji Proqnozlar Bürosunun direktor müavini Gülşad Məmmədova "Report"a deyib ki, Bakıda və Abşeron yarımadasında buludlu hava şəraitinin üstünlük təşkil edəcəyi, arabir yağış yağacağı gözlənilir. Şimal küləyinin arabir güclənəcəyi ehtimal olunur. Havanın temperaturunun gecə 4-6, gündüz 6-9 dərəcə isti olacağı gözlənilir.\nSabaha Azərbaycanın rayonlarında hava şəraitinin arabir yağıntılı olacağı, dağlıq ərazilərdə sulu qar, qar yağacağı gözlənilir. Şimal küləyi gecə arabir güclənəcək. Havanın temperaturunun gecə 1-6, gündüz 6-11 dərəcə isti, dağlarda gecə 0-5 dərəcə şaxta, gündüz 0-5 dərəcə isti olacağı gözlənilir.\nDekabrın 14-dən 16-dək ölkə ərazisində hava şəraitinin qeyri-sabit keçəcəyi, arabir yağış, dağlıq və dağətəyi rayonlarda sulu qar, qar yağacağı gözlənilir. Atmosfer təzyiqi 764 mm civə sütunundan 770 mm civə sütununa yüksələcək.


“700 bal toplasanız belə bu böyük uğur hesab olunmaz” - Xaricdə təhsil alanlardan abituriyentlərə TÖVSİYƏ - AzEdu.az AZƏRBAYCAN TƏHSİL PORTALI\n“700 bal toplasanız belə bu böyük uğur hesab olunmaz” - Xaricdə təhsil alanlardan abituriyentlərə TÖVSİYƏ\nXaricdə təhsil almaq istəyənlərin daim müxtəlif ölkələrdə oxuyub geri dönənlərin məsləhətlərinə, məlumatlarına ehtiyacı olur. Bir ölkəyə getmədən orada yaşayış xərcləri, hansı universitet və ixtisasların prestijli olması, oxumağın cətin və rahatlığı tələbələri düşündürən əsas suallar sırasındadır.\nAzEdu.az xaricdə təhsil alanların bu haqda məsləhətlərini abituriyentlərlə təqdim edir:\nBakalavr üzrə Şeffild Universiteti, magistratura pilləsi üzrə London İqtisadiyyat Məktəbində təhsil almış İnqilab Şahbazov fikirlərini bizimlə bölüşüb. O bildirib ki, universitetə daxil olmaq və ya olmamaq həyatınızı və karyeranızı diqtə etmir:\n“Əsas məsələ sevdiyiniz və bacardığınız sahə üzrə işləməyə çalışmaqdır. Təbii ki, universitetə daxil olmaq cəmiyyət tərəfdən müsbət hal kimi qarşılansa da abituriyentin gələcəyi üçün müsbət məna verməyə bilər. Əksinə bu, onun müəyyən cəhətdən qarşısını ala bilər. Əgər istədiyi tamamilə ayrı ixtisasdırsa, məsələn peşə məktəbində hansısa sahəyə daha yaxşı yiyələnə bilərsə, həmin şəxsin universitetə girməsi məncə, məhsuldar bir addım deyil. Azərbaycanda, eləcə də dünyada bir sıra uğurlu şəxsiyyətlər ali təhsil almadan böyük nəaliyyət və uğurlar qazanıblar. Çünki onlar nə etdiklərini biliblər. Hansı sahə üzrə getmək istədiklərini müəyyənləşdirib əmin addımlarla həmin yolda irəliləyiblər”.\nİnqilab bəy əlavə edib ki, vaxtın idarə olunması da abituriyentlər üçün vacib məsələdir:\n“Hər bir sahədə olduğu kimi universitetə hazırlıq da sizdən vaxtın idarə olunmasını tələb edir. İmtahandan qabaq abituriyentlər bir neçə fənn üzrə hazırlaşırlar. Vaxtı doğru idarə etmədiklərinə görə, bəzi fənlərdən yaxşı hazırlaşa bilmirlər. Bu da onların nəticəsinə mənfi təsir edir. Vaxtın idarə olunmasını abituriyent vaxtından öyrənmək gələcək üçün də faydalıdır. Təəssüf ki, ölkəmizdə əzbərçilik prinsipi abituriyentlər arasında daha geniş yayılıb. İnkişaf etmiş ölkələrin təcrübəsinə baxsaq görə bilərik ki, universitetə hazırlıq mərhələsində, imtahana düşən suallar əzbərçilikdən daha çox öyrənmək və analiz etmək qabiliyyətinin inkişafını tələb edir. Bizdə bu məsələ təhsil sisteminin çatışmazlığıdır. Eyni zamanda insanlar da əzbərçiliyə arxayın olub, karyeralarını bu yöndə quracaqlarını düşünməsinlər. İş həyatına atılanda əzbərçilik heç bir rol oynamır”.\nİ.Şahbazov deyib ki, yüksək bal toplayanın ölkəmizdə və ya xaricdə oxuması şəxsin gələcəyinə yanaşması və ixtisasından asılıdır:\n“Əgər həmin şəxs Azərbaycanda qalmaq istəyirsə bu, onun şəxsi qərarıdır Yaxşı olar ki, seçdiyi ixtisas Azərbaycanda yüksək səviyyədə tədris olunsun. Əgər həmin ixtisas bizdə yoxdursa və ya tədris keyfiyyəti aşağı, həmçinin iş yerləri az və ya əmək haqqı aşağıdırsa, o insanın xaricə getməsi məsləhətdir. Bizdə geniş yayılmış belə bir fərziyyə var ki, xaricdə təhsil alan insanlar mükəmməl şəxsə çevrilir, sanki bu sahənin əvəzedilməz mütəxəssisi olurlar. Qətiyyən belə deyil. Xarici universitetlərin bəziləri yüksək keyfiyyətli ola bilər, amma elələri var ki, keyfiyyəti hətta Azərbaycan universitetlərindən də aşağıdır. Ona görə xaricdə universitet seçərkən, onun tədris keyfiyyətini,imkanlarını, müəllim heyətini, universitetin məzunlarının kimlər olduğunu araşdırmaq lazımdır”.\n“Yüksək bal toplayanlara xaricdə heç bir güzəşt tətbiq olunmur”, -deyə İnqilab bəy son olaraq qeyd edib.\n“Sonda bunu da bildirim ki, Azərbaycanda yüksək bal toplasanız belə bu xaricdə təhsil üçün hansısa güzəşt demək deyil. Sadəcə sizin həmin universitetdən təqaüd almaq imkanınız arta bilər. Məşhur universietlərə təqaüd üçün minlərlə insan müraciət edir. Onların içində sizi fərqləndirə biləcək faktorlardan biri də sizin topladığınız bal ola bilər. Nəzər alsaq ki, Azərbaycan dünya arenasında yüksək inkişaf etmiş ölkə sayılmır, ona görə böyük universitetlər bizim abituriyentlərin topladığı yüksək balı böyük nəaliyyət kimi qəbul etmir. Yəni mümkündür ki, 700 bal toplasanız belə bu böyük uğur hesab olunmasın. Bilirlər ki, bizim təhsil səviyyəsi elə də yüksək səviyyədə deyil. Yaxşı olar ki, abituriyentlər yalnız yüksək bal yığmağa köklənməsinlər, həm də iş təcrübəsi qazansınlar. Qısaca, heç bir güzəşt tətbiq olunmur. Bu bir ehtimaldır ki, təqaüdə müraciət etdikdə sizi fərqləndirsinlər”.\nTürkiyənin Mərmərə və Anadolu Universitetlərində təhsil alan Qələndər Məmmədli də abituriyentlərə məsləhətlərini deyib:\n“Əvvəla onu deyim ki, xaricdə oxuyanların müxtəlif çətinlikləri olur. Bununla belə ailədən, ölkədən uzaqda öyrəşmədiyin mühitdə yaşamaq və çətinliklərin öhdəsindən gələ biləcəyini düşünənlər üçün xaricdə təhsil uyğun variantdır. Xaricdə təhsil alanda gərək seçici olub xüsusi fərq yaradan, çəkdiyin zəhmətə dəyən universitetdə oxuyub və diplom alasan. Ölkəmizdə də beynəlxalq standartlarda təhsil verən ali təhsil müəssisələri və fakültələr var. Burada tələbələrə həm vizyon qazandırılır, həm düşüncə öyrədilir, həm də tədris verilir. Təhsil aldığım, hazırda da müəllim işlədiyim UNEC-in Türk Dünyası İqtisad fakültəsi də belə müəssisələrdəndir.\nQeyd edək ki, builki qəbul imtahanlarında I-IV ixtisas qrupları üzrə 29 nəfər maksimum bal toplayıb.


Cüdo üzrə Azərbaycan yığması dünya çempionatına hazırdır\n18 Sentyabr 2018 17:58 | 2 048\nBir neçə gündən sonra Bakıda cüdo üzrə dünya çempionatı başlayacaq. Müxtəlif ölkələrdə təlim-məşq hazırlıq toplantıları keçirən Azərbaycan yığması mükafatlar uğrunda mübarizəyə hazırdır.\nSİA xəbər verir ki, çempionatda fərdi yarışlar sentyabrın 20-dən 26-dək, qarışıq yığmaların komanda turniri isə sentyabrın 27-də keçiriləcək. İlin əsas yarışlarında 130-dan çox ölkədən 800-dən artıq idmançı iştirak edəcək.\nSentyabrın 20-də 48 kq çəki dərəcəsində qadınlar və 60 kq çəki dərəcəsində kişilər tatami üzərinə çıxacaqlar. Növbəti gün – sentyabrın 21-də Milli Gimnastika Arenasında 57 kq çəki dərəcəsində qadın cüdoçular və 73 kq çəki dərəcəsində kişi çüdoçular, sentyabrın 23-də isə 81 kq çəki dərəcəsində atletlər və 63 kq çəki dərəcəsində zərif cinsin nümayəndələri mübarizə aparacaqlar.\nYeni həftədə - sentyabrın 24-də tatami üzərinə 70 kq çəki dərəcəsində qadın çüdoçular və 90 kq çəki dərəcəsində kişilər çıxacaqlar. Sentyabrın 25-də 100 kq çəki dərəcəsində kişilərin və 78 kq çəki dərəcəsində qadınların yarışı keçiriləcək. Şəxsi hesabda mübarizə sentyabrın 26-da “super ağır” çəki dərəcəsində (kişilər 100 kq-dan və qadınlar 78 kq-dan yuxarı) çıxışlarla yekunlaşacaq.\nİlkin turnirlər yerli vaxtla saat 10-da, final yarışları isə 16-da başlayacaq.\nÇempionatın son günü – sentyabrın 27-də “divar divara” prinsipi üzrə komanda yarışları keçiriləcək. Bu yarışlar səhər saat 9-da başlayacaq.


Bu barədə Oqtay sosial şəbəkədə yazıb:\nDaha bu ailə yoxdur. Bu barədə mənə hec ̧nə yazmayın, video, şəkil göndərməyin. Sevgimi, verdiyim dəyəri 5 il əvvəl və evlilik dövründə sübut etmişəm. Uşaqlarımın anasıdır. Ona görə də günlərdir susuram, əsil səbəbləri açıqlamıram. Tək istəyim mənə şər və böhtan atılmasın!".///lent.az\n25 Sentyabr 2020 [10:50]\nManana həyat yoldaşı ilə görüntülərini yaydı - VİDEO\n"Əgər məndə səhv axtarırsızsa, ..."- Röya onu qınayanlara cavab verdi\nMəşhurlarımız Disney qəhrəmanları olsaydı... - Foto\nŞəkillərini yayan keçmiş xanımını həbs etdirdi\nNatavan Həbibi boşandı - Əri açıqladı\nAzərbaycanlı model fələstinli sevgilisi tərəfindən ölümcül döyüldü - Foto\n"Hızır"dan "Polat Ələmdar" açıqlaması\n““Qarabağ Azərbaycandır!” deyən hər kəs bu mahnını dinləsin” - VİDEO\n23:27 Fransada etiraz aksiyasında 12 polis xəsarət alıb\n21:21 Mesut Özilin bu paylaşımı "Fənərbağça" azarkeşlərini həyəcanlandırıb- Foto\n21:17 Türkiyədə sutka ərzində COVID-19-dan 168 nəfər ölüb\n20:09 İcazəsi olmayan şəxslər postlardan buraxılmayacaqlar- DYP


Yerleşdirdi: *_*M_O_N_I_K_A*_*(25.01.2013 / 18:59)\nOxunmuş: 5537 | | Like: 0\nH.O.S.T (Hava Od Su Torpaq) – Qrupun yaranma tarixinə qədər də, üzvlər ayrılıqda rap fəaliyyəti ilə məşğul olub. PRoMete, eyni zamanda Qaraqan və Jamal Ali Alliance-a qədərki vaxt mərhələsində bir neçə treklər yazdırıb, konsertlərdə çıxış edib. 2005-2006-cı illər ərzində əsası qoyulan və fəaliyyətdə olan Baku Clan isə uşaqlıq dostlarını özündə birləşdirib – artıq çoxdandı rap yazan Qaraqan və Jamal Ali`yə Felon De Jure, Feck, ErranT da qoşulub. Clan`ın "Sənsiz (Love Story)" hiti də məhz o dövrdə yazılır. Elə həmin dövrdə Baku Clan üzvləriylə yaxın dostluq əlaqələrinə malik olan PRoMete də SRB-nin (Sumqayıt Rap Birliyi) nəzdində çıxış edirdi. Birliyin yaradıcısı bir neçə konsert verməklə bərabər Baku Clan`la da bir sıra treklər yazdırır. 2006-cı ilin dekabrında artıq sıx-sıx görüşməyə başlayan bu dost əhatəsi, yalnız rap`i yox bir sıra digər məsələləri də müzakirə edə-edə ortaq nöqtələr və onları birləşdirən hədəflər tapır. Elə həmin müzakirələr və danışıqlar gələcəkdəki hərəkatın təməlini qoyur. 2007-ci il fevralın 13-də isə artıq bu dostluq əhatəsi yekdilliklə qərar verərək özünü – H.O.S.T Alliance adlandırır. Bu birliyə elə həmin dost əhatəsində olan Dərviş və AiD də daxil olur. Onsuz da planlaşdırılan treklərin hazırlanma prosesi başlanır. "Həyatım Əllərimdə" və "How We Rappin`" sinqllarından sonra Alliance albom yazılışılarına başlayır. Əvvəlcə "Propoqanda" trekiylə eyni adlandırılmaq istənən albom bir sıra müzakirədən sonra öz üz səhifəsində bu yazını tapır – "Proloq".Mündəricat\n2 "Qarada Qırmızı"\n4 "Qısa Qapanma"\n5 "EP v.01"\n7 "Biz İnsan Deyilik"\n8 "Qısa Qapanma" (Qaraqan solo konsert)\n9 "Biz İnsan Deyilik" (AiD solo konsert)\n10 "Mənim Qaranlığım" (Qaraqan Hip-Hop Müzikl)\n14 Rəsmi səhifələr\nTəsadüfi deyil ki, albom da məhz bu dördlüyün çıxışlarından hazırlanır. Hərçənd treklərin musiqilərində Felon De Jure və ErranT`ın da əməyi olur. Qrup yaratmaq istədiyin cərəyanın təməl prinsiplərini də məhz bu albomda açıqlayır. Bir çox treklər "A" kitabıyla assosasiyada olur. Eyni zamanda tənqidi mövzulara geniş yer ayrılır. Bu arada albom yazılışları zamanı Dərviş rap fəaliyyətinə son qoyur. Albomun adı isə özlüyündə heç bir müzakirə doğurmur – "Qarada Qırmızı". İlk buraxılış Limited Edition olur. Və ekslküziv yolla əldə edilir. Daha sonra böyük kütlə üçün CD`lər satışa təqdim edilir.\nYayda Bakıya qayıdan digər dördlük albomda ortaya qoyulan bir sıra məqamlarla və ən əsası cərəyanın təməl prinsipləri haqqında müzakirələrdə müxalif rolundan çıxış edərək, qrupdan çıxmaq istədiyini açıqlayır. Felon De Jure, Jamal Ali və ErranT H.O.S.T Alliance`dakı fəaliyyətini başa vurur. Sentyabr-Oktyabr aylarında qrupun fəaliyyətində də yeni mərhələ başlayır. Belə ki, qrup artıq Alliance`lıqdan çıxaraq dörd nəfərlə yoluna davam edir.\nElə həmin ərəfədə Dayirman Production`dan təklif gəlir və üzvlər çox düşünməyərək razılıq verir. Dayirman Production`ın ilk işi "Qarada Qırmızı" albomunun yenidən buraxılışını təşkil etmək olur. Albom artıq Azərbaycanın hər bir bölgəsində satılır. 2008-in qış ayları da qrupun tez-tez toplaşıb yeni layihələrə hazırlaşmasıyla yadda qalır.\nElə H.O.S.T`un dördlükdə ilk böyük konserti də gecikmir. 2009-un fevralında "Reinkarnasiya" adlı konsert olduqca geniş kütlənin qarşısındakı çıxışla bərabər son illərin ən səs-küylü rap tədbiri olur. Konsertdən sonra qrup hər bir üzvün solo albomunu buraxmaq qərar verir. Dayirman Production bu yöndə işlərə başlayır. 2009-cu ilin əsas layihələrindən biri də Qaraqanın solo albomu olur. Albomun ilk sınqlı "Bir" elə konsertdə səslənən treklər arasında olur. Mart ayına qədər artıq trekləri hazır olan albomun üçün studiya yazılışları aprel-may keçirilir. İyunda isə "Qısa Qapanma" geniş kütləyə təqdim olunur. Özünəməxsus melanxoliya və aqressiyanı cəmləşdirən albomda bir sıra treklər olduqca yüksək əhval ruhiyyədə olur. Psixolorikanın ən bariz nümunəsi kimi dəyərləndirilən albom yazıçı kimi də fəaliyyətdə olan Qaraqanın şahəsərlərini ortaya çıxarır.\nOktyabr-Noyabr aylarında PRoMete və AiD H.O.S.T`u ikilikdə təmsil etməli olur. Qaraqanın əsgərlikdə, Feck`in Türkiyədə olması onları ləngitmir. Yeni albom üzərində işlər başlanır. Cütlük Mini-Konsert`i təşkil edir. Konsert günü isə ilk EP "EP v.01" təqdim olunur.\nBir sıra əvvəlki sinqlları da özündə cəmləşdirən bu EP klassik rap nümunələri ilə zəngin olur və sırf rap albom sayılır. 2010-a bir neçə sinqlla daxil olan H.O.S.T növbəti solo konsertə hazırlaşır. Bir sıra müzakirə və qərarlardan sonra artıq mövcud olan HOST Production ilk tədbirini təşkil edir.\nDayirman Production,eyni zamanda Mədəniyyət və Turizm Nazirliyinin dəstəyi ilə təşkil olunan "Rekviem" konserti başdan ayağa canlı olur.Konsert gözlənildiyi kimi maraqlı olur və bir sıra suallara cavab olur. İlin növbəti konserti daha kiçik ətrafda təşkil olunur.Bu layihənin məqsədi fəaliyyət göstərən HOSTçu reperlərə dəstək olur. Aprel ayında HOSTED Rap Concert baş tutur.\n2010`cu ilin ortalarında AiD`in Biz İnsan Deyilik adında öz solo albomunu, HOST`un sayca 5`ci amma satış üçün nəzərdə tutulan 3`cü albomu işığ üzü görür. Albom daha çox fərqli xarakterlərini özündə mükəmməl əks etdirir və çox uğurlu alınır. Və iki track`i Jamal Ali ilə birlikdə oxuyur.\n"Biz İnsan Deyilik"\nAlbom Bakıda satışa buraxıldıqdan sonra, Gəncə şəhərində təqdimat xarakterli böyük konsert keçirilir.\n"Qısa Qapanma" (Qaraqan solo konsert)\nQaraqan əsgərlikdən qayıtdıqdan sonra öz solo albomunun təqdimat xarakterli eyniadlı konsertinə hazırlıqlara başlayır və 27 noyabr 2010-cu il tarixində"H.O.S.T production"ın leybli altında Qaraqanın solo konserti baş tutur.Bu H.O.S.T`un 2010-cu il tarixində sonuncu konserti olur.Yeni albomlar üzərində çalışan qrup, ölkə turuna çıxmağa hazırlaşır...\n"Biz İnsan Deyilik" (AiD solo konsert)\nQaraqanın solo konsertindən sonra HOST production növbəti uğurlu layihəyə imza atır.Qaraqanın solo konsertinin keçirildiyi həmin məkanda Aidin möhtəşəm solo konserti 13 fevral tarixində baş tutur.Konsertdə Biz İnsan Deyilik albomundan tracklar və yeni tracklar oxunur,həmçinin Bəlkədə nə vaxtsa trackinə çəkilən klip konsertdəkilərə təqdim olunur.Konsertdə Qaraqan,Promete,Ayka,Timon,Dəyirman qonaqlar arasında olur.\n"Mənim Qaranlığım" (Qaraqan Hip-Hop Müzikl)\nAzərbaycan Opera və Balet Teatrında ilin gənci, Qaraqanın "Mənim qaranlığım" adlı konserti keçirilir. Azərbaycanda ilk dəfə balet və pantomimin müşayiəti ilə keçirilən hip-hop müzikl konsertə müxtəlif yaş qruplarına mənsub tamaşaçılar gəlir. Tədbirin rəsmi qonaqları sırasında ABŞ-ın Azərbaycandakı səfirliyinin əməkdaşları, siyasətçilər, şou-biznes nümayəndələri olur. Zalın ön sıralarında əyləşənlər arasında Ümid Partiyasının sədri, millət vəkili İqbal Ağazadə, jurnalist Qulu Məhərrəmli, deputat Aqil Abbas, yazıçı Rəşad Məcid, bəsətkar Vaqif Gərayzadə, telejurnalist Nərgiz Cəlilova, müğənni Faiq Ağayev, Fərqanə Qasımova, Siyavuş Kəmimi və digərləri var idi. Tədbirin birinci hissəsini pantomima aktyoru Pərviz Məhərrəmov açır. Pantomim rəqsin ardından proqram Qaraqanın musiqiləri və klipləri ilə davam edir.\nİqbal Ağazadə isə konsertin çox maraqlı keçdiyini deyir: "Hesab edirəm ki, Azərbaycanda yeni nəsil formalaşır. Mən Qaraqanın əsərlərini oxumuşam, hesab edirəm ki, bu musiqi sahəsində yeni bir cığırdı. Çox sevindirici haldır ki, heç bir reklam və dəstək olmadan istedad özünü göstərir. Həqiqətən Azərbaycanda yeni nəslin həm üslub, həm də forma cəhətdən formalaşdığı müşahidə olunur. Burada hər şey insanı düşündürür, çox bəyəndim".\nÖz növbəsində Qulu Məhərrəmli bildirir ki, Azərbaycanda ilk dəfədir ki, belə konsert keçirilir: "Hesab edirəm ki, uğurlu olub. Hiss olunur ki, həm kino, həm teatr elementlərini birləşdirir bu konsert. Həmçinin sözün məharəti ilə də bir çox mətləblərə toxunulur. Bu böyük bir ənənənin başlanğıcı ola bilər".\nMəhərrəmli qeyd edir ki, repin mahiyyəti bizim cəmiyyət üçün maraqlı olmalıdır. Çunki rep sosial reportaj və ictimai mahiyyət ifadə edir.\nRəşad Məcid isə Qaraqanı yeni nəslin istedadlı nümayəndələrindən biri adlandırır. "Onun əsərləri cavanlar arasında sevilir. İnanıram ki, onlar gələcəkdə də yaradıcılıqlarını təkmilləşdirəcəklər", – deyə yazıcı qeyd edir.\nPRoMete – Aciz İnsan (14)


“Sərkisyanın “4 milyonluq Ermənistan” vədi mifdən başqa, bir şey deyil”\n“Ermənistan çoxdan demoqrafik böhran dövrünə daxil olub, miqrasiya artır, doğum səviyyəsi və nikahlar azalır. Bu isə böyük miqrasiya böhranı yaşayan Ermənistan üçün böyük fəlakət olmaqla yanaşı, ölkənin gələcək təhlükəsizliyinə də meydan oxuyur”\nErmənistanda demoqrafik problemin əsas yaradıcısı kimi Serj Sərkisyan qeyd edilsə də, əslində, hökumətin fəaliyyətinin qiymətləndirilməsi üçün bir sıra meyarlar da önə çəkilir. Ermənistan mediası yazır ki, hökumətin son iclasında bu məsələ müzakirə olunub. Amma bu tapsırıqların hec bir əhəmiyyəti yoxdur. Çünki ölkənin demoqrafik problemi həll etmək imkanı yoxdur. Bunu sadə faktlar da təsdiqləyir.\n“Armenianreport.com” yazır: “Bui ilin büdcəsinin 47,7 faizi sosial, mədəni və tibbi sahələr üçün ayrılmışdı. Amma gələn ilin büdcəsində bu sahələrə ayrılan vəsait azaldılıb. Deməli, sənəd üzərində olsa belə, büdcənin 47,7 faizinin sosial sahəyə ayrıldığı ölkədə yoxsulluq sürətlə artır, əhali kütləvi şəkildə ölkəni tərk edirsə, xərclərin azalmasından sonra vəziyyətin daha da pisləşəcəyi dəqiqdir. Bu da sosial qütbləşməni və ölkədən axını artıracaq. Əgər minlərlə insan xaricdə uğurlu həyat quracağına inanmasa belə, Ermənistandan köçürsə, deməli, onlar öz həyatlarını yenidən cəhənnəmə çevirmək üçün geri qayıtmayacaqlar. Ermənistan çoxdan demoqrafik böhran dövrünə daxil olub. Belə ki, bunu ölkədəki doğum səviyyəsi də təsdiq edir. Qeyd edək ki, Ermənistanda ən aşağı doğum səviyyəsi 2001-2003-cü illərdə qeydə alınmışdı.\nDeputat Naira Zoqrabyan: “Ermənistanda kiçik biznes nümayəndələrinə qarşı terror həyata keçirilir”\nHəmin illərdə ölkədə doğulan uşaqların ümumi sayı 30 min aşağı düşmüşdü. Qarşıdakı illərdə də Ermənistandakı demoqrafik böhran riskləri son dərəcə yüksək olacaq və ölkədə nikah sayının azalacağı da açıq görünür. Şübhəsiz, bu da yeni doğulan uşaqların azalacağı ilə nəticələnəcək. Müqayisə üçün bildirək ki, ötən ilin eyni dövrünə nisbətən bu ilin doqquz ayı ərzində Ermənistanda doğum səviyyəsi 7,4 faiz azalıb, bununla yanaşı, bu dövr ərzində dünyaya gələn uşaqlar arasındakı ölüm halları 0,7 faiz artıb. Ermənistanın bu sahəyə məsul şəxslərinin bildirdiyinə görə, ölkənin bəzi əyalətlərində uşaq ölümlərinin səviyyəsi uşaq doğumu ilə müqayisədə daha üstünlük təşkil edir. Bu isə böyük miqrasiya böhranı yaşayan Ermənistan üçün böyük fəlakət olmaqla yanaşı, ölkənin gələcək təhlükəsizliyinə də meydan oxuyur. Bu faktlar isə Sərkisyanın “4 milyonluq Ermənistan” vədinin mifdən başqa bir şey olmadığını ortaya qoyur. Unutmaq lazım deyil ki, yalnız sosial problemlər insanları ölkəni tərk etməyə məcbur etmir. Bura başqa nüanslar da daxildir. Ermənistanda tüğyan edən korrupsiya da miqrasiyanı gücləndirir. Ermənistanda sadə insanlarla yanaşı, kiçik biznes nümayəndələri də sabaha ümidsizdirlər. Erməni deputat Naira Zoqrabyan yaranmış vəziyyəti Ermənistanda kiçik biznes nümayəndələrinə qarşı terror kimi dəyərləndirib. Onun sözlərinə görə, kiçik biznes nümayəndələrinə qarşı terror miqrasiya prosesinin daha da intensivləşdirəcək. “News.am” saytı xatırladır ki, Ermənistanda kiçik və orta bizneslə məşğul olan 3000-dən artıq şəxs vergi orqanları tərəfindən hüquqlarının pozulması barədə parlamentə müraciət edib.


Soyuducunuzun üstünə maqnitli əşya yapışdırmayın! Bu sizin üçün təhlükə törədə bilər. Maqnit sahəsinin.. » İmmunitet.az xəsətəliklərlə mübarizə aparan tibbi portal\nBaxış sayı: 4 791\nMaqnitin insan orqanizminə mənfi təsiri barədə elmin açıqlamaları yetərincə deyil. Amma, maqnitin insana mənfi təsiri baradə öyrənilən araşdırmalar insanın ondan uzaq durmasına səbəb ola bilir.\nİndi insanların çoxu evlərindəki soyuducunun üstünə maqnitli fiqurlar və ya şəkillər yapışdırır. Aşağıdakı məqaləni oxuduqdan sonra əminəm ki, hamı bu vərdişindən əl çəkəcək. Çünki, maqnit insanın ürəyi üçün bir nömrəli təhlükə sayılır.\nMaqnit vasitəsilə soyuducunun üstünü bəzəmək xoş görüntü əmələ gətirir. Hətta, bəzi qadınlar nəinki, bəzəkli suveniri, həm də bazarlıq siyahısını da maqnitlə soyuducuya yapışdırır. Maqnitlə soyuducuya nəyi isə yapışdırmaq orqanizm üçün çox təhlükəlidir. Maqnitin 2 növü var. Qara və boz. Qara maqnit insan orqanizmi üçün heç bir təhlükə törətmir. Qara maqnitlə istədiyiniz şeyi soyuducunun üstünə yapışdıra bilərsiniz. Orqanizm üçün təhlükəli olan boz və ya açıq-boz rəngdə olan maqnitdir. Bu maqnitin təhlükəli olması isə onun neodim adlanan materialdan hazırlanmasıdır. Heodim bütün insanlara kardiostimulyator təsir bağışlayır. Bu maqnit insanın ürək döyüntülərini və ürəyin işini pozur.\nMaqnit sahəsinin insan orqanizminə təsiri barədə araşdırmalar aparan mütəxəssislər soyuducunun üstünə maqnitlə əşya yapışdırmağın əleyhinə deyillər. Lakin, onlar maqnit seçərkən diqqətli olmağı və ehtiyatla hərəkət etməyi tövsiyə edirlər.\nHəkimlər azyaşlı uşaqlar olan evlərdə maqnitlə ehtiyatla davranmağı məsləhət bilirlər. Uşaqların baş tərəflərində maqnit saxlamaq və ya onların maqnitli oyuncaqlarla oynaması çox təhlükəlidir. Buna görə də oyuncaq alarkən diqqətli olmaq lazımıdır.\n"Soyuducunuzun üstünə maqnitli əşya yapışdırmayın! Bu sizin üçün təhlükə törədə bilər. Maqnit sahəsinin.." haqqında müzakirə


Avtobuslarda gediş haqqı artılır? – Açıqlama – Vetenim.info\nAvtobuslarda gediş haqqı artılır? – Açıqlama\nAvtobuslarda gediş haqqının artırılacağı ilə bağlı yayılan məlumatlar həqiqətə uyğun deyil və əsassızdır. Bunu Axar.az-a avtobusların qiymətinin 50 qəpik olacağı ilə bağlı proqnozuna cavab olaraq BNA-nın mətbuat katibi Mais Ağayev deyib. O bildirib ki, bu məsələlərə Tarif Şurası baxır: “Bakı şəhərində müntəzəm sərnişindaşıma sahəsində dövlət nəzarətini həyata keçirən qurum olaraq, Bakı Nəqliyyat Agentliyi tərəfindən qeyd edilən məsələ ilə bağlı Tarif Şurasına müraciət edilməyib və bu məsələ hazırda gündəmdə deyil. Bu gün gündəmdə duran əsas məsələ əhaliyə göstərilən ictimai nəqliyyat xidmətlərinin keyfiyyətini artırmaq, rahat və təhlükəsiz sərnişindaşımaların təşkilinə nail olmaqdır”. Qeyd edək ki, iqtisadçı Qubad İbadoğlu taksilərlə bağlı BNA-nın konsepsiyasının avtobusların qiymətinə də təsir ed\nPrevious Cənubi Çin dənizində batan gəmidən cəmi bir heyət üzvü xilas edildi\nNext Tofiq Yaqubluya hökm oxundu


BANM-də Gənc kimyaçıların yaradıcılıq musabiqəsi\nBakı Ali Neft Məktəbində "Gənc kimyaçıların yaradıcılıq musabiqəsi" keçirildi. Bakı Ali Neft Məktəbinin rektoru Elmar Qasımov Təhsil Nazirliyi ilə birgə keçirilən müsabiqənin açılış mərasimində təşkilatçıları və iştirakçıları salamlayaraq onlara rəhbərlik etdiyi ali təhsil müəssisəsinin yaranma tarixi, fəaliyyətinin uğurları və perspektivləri haqqında ətraflı məlumat verdi. E.Qasımov BANM-in ölkə ictimaiyyəti, digər təhsil müəssisələri, elmi-tədqiqat institutları və yaradıcılıq mərkəzləri ilə daim sıx əməkdaşlıq etdiyini qeyd edərək, müsabiqənin məhz bu Ali Məktəbdə təşkilinin belə əməkdaşlığın bariz nümunəsi olduğunu vurğuladı. Rektor müsabiqə iştirakçılarına bu cür tədbirlərdə həmişə fəal iştirak etməyi tövsiyə etdi və onlara bilik yarışında uğurlar dilədi.\nBakı Təhsil İdarəsinin müdir müavini Hüseyn Əsgərov müsabiqə iştirakçılarını salamlayaraq, yeniyetmələrin yaradıcılıq fəaliyyətinə cəlb olunmasının onların təhsildə motivasiyasının artırılmasına xidmət etdiyini, gələcək həyat yolunun seçilməsində vacib amil olduğunu vurğuladı. O, bu istiqamətdə son illər təşkil olunan tədbirlərdən danışaraq, təhsil sistemində ardıcıl olaraq həyata keçirilən islahatların perspektivlərini yüksək qiymətləndirdi və müsabiqə iştirakçılarına bilik və bacarıqlarının nümayişində müvəffəqiyyətlər arzuladı.\nBANM-in "Kimya mühəndisliyi" ixtisasının 1-ci kurs tələbəsi Nərmin Baxışova və "Kimya mühəndisliyi" ixtisasının 3-cü kurs tələbəsi, prezident təqaüdçüsü Pərnaz Səlimova təşkilatçılara və müsabiqə iştirakçılarına müraciətlərində özlərinin bu Ali Məktəbin tələbəsi adını qazandıqlarından qürur hissi keçirdiklərini qeyd edərək, buradakı münbit təhsil mühitinin, məzmunlu və maraqlı tələbə həyatının onların şəxsiyyət və mütəxəssis kimi formalaşmasında böyük rol oynadığını vurğuladılar. Onlar bu cür müsabiqələrin şagirdlərin biliklərinin nümayişi üçün vacib rol oynadığını vurğuladılar. Tələbələr, həmçinin, müsabiqə iştirakçılarını gələcəkdə BANM-də ali təhsil almağa dəvət etdilər və tələbələrin sırasına qoşulan hər bir gəncə hamilik etməyə hazır olduğlarını bildirdilər.\nDaha sonra 10 uşaq yaradıcılıq mərkəzinin, 2 yeniyetmə yaradıcılıq mərkəzinin,1 uşaq gənclər yaradıcılıq mərkəzinin, 7 texniki yaradıcılıq mərkəzinin, 1 gənc turistlər və diyarşünaslıq mərkəzinin, 2 şagirdlərin ekoloji tərbiyə və təcrübə mərkəzinin, 1 ekoloji tərbiyə və təcrübə mərkəzinin, 2 məktəbdənkənar tərbiyə işi mərkəzinin hər birində 3 nəfər olan 26 komandasının arasında müsabiqəyə start verildi. Komandaların üzvləri bir saat ərzində müsabiqə tapşırıqlarını yerinə yetirdikdən, sonra onların cavabları münsiflər tərəfindən qiymətləndirildi və qalib komandalar müəyyən edildi.\nTədbir çərçivəsində müsabiqə iştirakçıları üçün Bakı Ali Neft Məktəbi ilə tanışlıq ekskursiyası təşkil olundu.\nYarışmanın yekununda 1-ci, 2-ci, 3-cü yerlərə çıxan komandaların üzvlərinə Bakı Ali Neft Məktəbinin 1-ci, 2-ci və 3-cü dərəcəli diplomları və mükafatları təqdim edildi.


Prezident: 'Cümhuriyyət qurucuları Azərbaycanı görsələr, fəxr edərlər'\n2021, 28 Noyabr, bazar, Bakı vaxtı 16:18\n«Bu Forum artıq 6-cı dəfədir ki, keçirilir, nüfuzlu beynəlxalq platformaya çevrilib. Əminəm ki, Forumda beynəlxalq gündəliyin ən aktual məsələləri müzakirə edəcəyik, sabitliyi təmin etmək üçün təşəbbüslər irəli sürəcəyik».\nAPA-nın xəbərinə görə, bunu bu gün, martın 15-də Azərbaycan prezidenti İlham Əliyev «İnklüziv cəmiyyətlərin qurulması üçün fərqliliklərin aradan qaldırılması» mövzusunda keçirilən VI Qlobal Bakı Forumunun açılış mərasimində deyib.\nBakıda beynəlxalq tədbirlərin tez-tez keçirildiyini xatırladan dövlət başçısı vurğulayıb ki, belə tədbirlərdə müxtəlif millətlərin nümayəndələri, müxtəlif fikirli insanlar bir araya gəlir: «2008-ci ildən başlayan Bakı prosesi çox mühüm prosesdir. Bakı prosesi çərçivəsində xalqlar və dövlətlər arasında anlaşma yaranması üçün böyük işlər görülür».\n***Buna da bax-Prezident 'Cümhuriyyət sərəncamı' imzaladı, ancaq...\nÇıxışında Qarabağ münaqişəsinə toxunan İ.Əliyev Azərbaycan ərazilərinin işğalından bəhs edib: «Ermənistan qoşunları dərhal işğal olunmuş torpaqlardan çıxmalı, azərbaycanlılar o torpaqlara qayıtmalıdır».\n«Cümhuriyyətin qurucuları ilə fəxr edirik»\nDövlət başçısı deyib ki, Azərbaycanın ərazilərinin işğalına baxmayaraq, ölkə uğurla inkişaf edir. Onun iddiasına görə, ölkədə yoxsulluq və işsizlik çox aşağı səviyyədədir.\nPrezident Azərbaycanın adambaşına düşən sərmayələrə görə də aparıcı yerdə olduğunu söyləyib: «Son 10 ildə Azərbaycana 230 milyard dollar sərmayə yatırılıb. Biz nəinki öz ölkəmizə, region ölkələrinə də sərmayə yatırırıq».\n***Buna da bax-İ.Əliyev: 'Azərbaycan Xalq Cümhuriyyəti Yerevanı Ermənistana bağışladı'\nDövlət başçısı Forumda xatırladıb ki, bu il Azərbaycan Xalq Cümhuriyyətinin 100 illiyi qeyd ediləcək: «İlk dəfə Şərqdə Azərbaycan xalqı 100 il əvvəl demokratik cəmiyyət quruculuğunu həyata keçirib. İlk dəfə Şərqdə qadınların səsvermə hüququ təmin edilib və bir çox Avropa ölkələrindən əvvəl qadınlara səs hüququ verilib. Ancaq təəssüf ki, iki il sonra Azərbaycan Xalq Cümhuriyyətinin müstəqilliyinə son qoyulub. Müstəqilliyi qorumaq qazanmaqdan daha çətindir. Bu gün Cümhuriyyətin qurucuları Azərbaycanı görsələr, fəxr edərdilər. Biz də Cümhuriyyətin qurucuları ilə fəxr edirik».\n«Dağlıq Qarabağ da Azərbaycanın qanayan yarasıdır»\n***Buna da bax-Əli Kərimli: 'İlham Əliyev Cümhuriyyət dəyərlərinə sadiq olsaydı...' [video]\nTürkiyənin baş naziri Qarabağ münaqişəsindən də danışıb: «Dağlıq Qarabağ da Azərbaycanın qanayan yarasıdır. Azərbaycanın 20 faiz torpaqları işğal olunub, 1 milyondan çox insanı qaçqın və məcburi köçkün düşüb. İnanıram ki, gec-tez haqq yerini tapacaq, yanlışlığa yol verənlər cavablarını alacaqlar».\nMehriban Əliyeva mükafat alıb\nForumda həmçinin, Azərbaycanın Birinci vitse-prezidenti Mehriban Əliyevaya Nizami Gəncəvi Beynəlxalq Mükafatı təqdim edilib. Ona bu mükafatın təhsil və mədəniyyət sahəsində xidmətlərinə görə verildiyi qeyd edilib.\nBu gün, martın 15-də «İnklüziv cəmiyyətlərin qurulması üçün fərqliliklərin aradan qaldırılması» mövzusunda VI Qlobal Bakı Forumu başlayıb.\nÜç gün davam edəcək bu tədbirə 50-dən çox ölkədən 500-dək nümayəndənin qatıldığı bildirilir.


Komitə sədri Vaşinqtonda görüşlər\n11:47 18 Noyabr 2018 Oxunub : 953\nAmerikada səfərdə olan Diasporla İş üzrə Dövlət Komitəsinin nümayəndə heyəti Vaşinqtonda növbəti görüşlərini keçirib.\nKomitədən Azvision.az-a verilən məlumata görə, səfər çərçivəsində daha bir görüş Avrasiya Yəhudilərinə Dəstək üzrə Milli Koalisiyanın rəhbəri Mark Levinlə olub. Görüşdə diaspor təşkilatlarının fəaliyyəti, təcrübə mübadiləsi və əməkdaşlıq istiqamətləri müzakirə edilib. Dövlət Komitəsi tərəfindən son aylar görülən işlər, Koordinasiya Şuralarının formalaşması, yəhudi diasporu və digər təşkilatlarla əməkdaşlıq barədə fikir mübadiləsi aparılıb. Azərbaycanda yəhudi icmasının vəziyyəti, Azərbaycan-İsrail münasibətləri barədə danışan tərəflər gənclərlə bağlı həyata keçirilən layihələrdən də söhbət açıb. Sonda tərəflər əməkdaşlıq barədə müəyyən razılığa gəlinib.\nVaşinqtonda növbəti görüş Türkiyə-Amerika Təşkilat Komitəsinin (TASC- Turkish-American Steering Committee) həmsədri Günay Evinç və Komitə üzvləri ilə keçirilib. Görüşdə Türk və Azərbaycan diasporları arasında əməkdaşlıq müzakirə edilib, Azərbaycan Respublikasının Diasporla İş üzrə Dövlət Komitəsi ilə Türkiyə Respublikasının Xaricdə Yaşayan Türklər və Əqrəba İcmalar İdarəsi arasında diaspor siyasəti sahəsində əməkdaşlığa dair Anlaşma Memorandumunun imzalandığı vurğulanıb. Memoranduma əsaslanaraq gələcəkdə əməkdaşlığı daha da dərinləşdirmək, vahid strategiya üzrə fəaliyyət göstərmək, xüsusilə Vaşinqton kimi dünyanın siyasi mərkəzləri olan şəhərlərdə birgə fəaliyyətin zəruriliyi vurğulanıb. Qərara alınıb ki, Türk və Azərbaycan diasporlarının fəaliyyəti təhlil edilsin, problemlər müəyyənləşdirilsin və vahid strategiya hazırlansın.\nNümayəndə heyəti Vaşinqtonda daha bir görüşü Amerika Yəhudi Komitəsinin icraçı direktorunun siyasət məsələləri üzrə müavini Jason İsaacson ilə keçirib. Görüşdə Azərbaycan-İsrail münasibətlərindən söhbət açılıb, Azərbaycanda yəhudi icmasının və İsraildə Azərbaycan icmasının vəziyyəti müzakirə edilib, əməkdaşlıq istiqamətləri barədə fikir mübadiləsi aparılıb. Gələcəkdə Azərbaycan həqiqətlərinin Amerika ictimaiyyətində daha geniş yayılımasına Amerika Yəhudi Komitəsi tərəfindən dəstək göstərilməsi istiqamətində əməkdaşlığa dair razılığa gəlinib.\nGünün ikinci yarısında isə, nümayəndə heyəti Corc Vaşinqton Universiteti nəzdində Tekstil muzeyində təşkil edilən “Azərbaycan Mədəniyyət Günü”nə qatılıb. Muzeydə ölkəmizin mədəni dəyərlərini özündə əks etdirən sərgi təşkil edilib, Azərbaycan mədəniyyətinə aid nümunələr təqdim olunub. Tədbirdə Azərbaycanın ABŞ-dakı səfiri Elin Süleymanov və Diasporla İş üzrə Dövlət Komitəsinin sədri Fuad Muradov çıxış edib. Səfirin açılış nitqindən sonra çıxış edən Komitə sədri soydaşlarımızı salamlayaraq ölkəmiz haqqında, son illər Azərbaycanda əldə edilən inkişaf dinamikası barədə məlumat verib və tədbirin əhəmiyyətindən danışıb. Belə tədbirlərin milli-mədəni irsin yaşadılması və təbliği baxımından zəruri olduğunu bildirib. Komitə sədri Azərbaycan həqiqətlərinin yayılması, milli-mədəni irsimizin qorunması və təbliğində gənclərin üzərinə düşən vəzifələri qeyd edib. Tədbir kiçik yaşlı soydaşlarımızın rəqslərindən ibarət bədii proqramla davam edib.\nTədbirdən sonra Azərbaycan Mədəniyyət Mərkəzində icma nümayəndələri ilə görüş keçirilib. Görüşdə soydaşlarımız, diaspor təşkilatlarının rəhbərləri və nümayəndələri, eləcə də digər dost xalqların diaspor nümayəndələri iştirak edib. Görüşdə Diasporla İş üzrə Dövlət Komitəsinin fəaliyyətinə dair videoçarx nümayiş edilib. Komitə sədri diaspor sahəsində görülən işlər barədə məlumat verərək, qarşıya qoyulan hədəflərdən söhbət açıb, birliyin, birgə fəaliyyətin zəruri olduğunu bildirib. Soydaşlarımızın, diaspor təşkilatlarının fikirləri və problemləri dinlənilib. Komitə sədri vurğulayıb ki, Azərbaycan dövləti hər zaman diasporun, soydaşlarımızın yanındadır. Xaricdə yaşayan soydaşlarımıza diqqət və qayğı hər zaman prioritet məsələdir. Görüşdə ABŞ-da yaşayan soydaşlarımızla Dövlət Komitəsi arasında əlaqələrin intensivləşdirilməsi istiqamətində də müzakirələr aparılıb.\nKeçirilən görüşlərdə Azərbaycanın ABŞ-dakı səfiri Elin Süleymanov da iştirak edib.\nTeqlər: Komitə ABŞ Fuad-Muradov


Müğənni Afət Fərmanqızı “Azqranata” şərab zavodunun məhsulunun üzərində Nəsiminin qəzəlinin təhrif edilmiş formada yazılmasına münasibət bildirib.\nSənətçi “Ölkə.Az”-ın əməkdaşı ilə söhbətində ona irad bildirən mədəniyyət naziri Əbülfəs Qarayev və deputat Qənirə Paşayevaya səslənib:\n“Sən demə, bu, neçə ildir var imiş. Mənim Nəsiminin qəzəlinə mahnı oxumağıma irad bildirən mədəniyyət naziri Əbülfəs Qarayev, deputat Qənirə Paşayeva bunları niyə görmürmüş? Bu, Afətin olmadığı üçün fikir bildirməyiblər? Mənim olsaydı, topa qoyub atardılar. Ancaq həmin şirkət və məhsul Afətin olmadığı üçün susurlar. Əslində, bu kimi şeylərə özüm də pis baxmıram. Burada nə qanun pozuntusu, nə də hörmətsizlik yoxdur. Şəxsən mən bunu normal qəbul edirəm. Sadəcə, mənim oxuduğuma irad bildirənlərə irad bildirirəm ki, buna da irad bildirin də.”\nQeyd edək ki, Əbülfəs Qarayev və Qənirə Paşayeva Afət Fərmanqızını Nəsiminin “Sığmazam” qəzəlinə mahnı oxuduğu üçün tənqid etmişdilər.\nCenifer Lopezin Antalyadakı konsertindən — FOTOLAR\nNanənin bədəni qaralıb belə oldu – Aparıcı tanınmaz dərəcədə… – FOTO


Gi de Mopassan - Əbədi Sevgi\nOv mövsümünün açıldığını elan edən nahar yeməyinin sonu idi. Zadəgan Bertrans və qonaqları çiçəklər və meyvələrlə bəzədilmiş parlaq masanın arxasında əyləşmişdilər. Söhbət sevgidən düşdü. Qəfildən insanın bir yox, bir neçə dəfə sevməsinin mümkünlüyü barəsində qızğın müzakirə başladı. Həyatı boyunca yalnız bir dəfə sevən insanlar nümunə olaraq göstərilir, bunlar bir neçə dəfə ehtiraslı eşq macərası yaşayanlarla müqayisə olunurdu. Kişilər sevginin də xəstəlik kimi bir insanı bir neçə dəfə yoluxdura, hətta ölüm həddinə çatdıra biləcəyini iddia edirdilər. Bu mülahizə olduqca inandırıcı səslənirdi. Qadınlarsa hər zamankı kimi real müşahidələrdən daha çox poetik görüşlərinə əsaslanır, böyük sevginin insan ruhuna yalnız bir dəfə bəxş olunduğunu söyləyirdilər. “Bu şimşəyin çaxmasını xatırladır”-onlar deyirdilər. Sevginin bir dəfə baş çəkdiyi qəlblər elə viran qoyulmuş, məhv edilmiş olur ki, orda digər heç bir hiss kök sala bilməz, hətta arzular belə.\n“Eyni qəlb və ruhun bir neçə dəfə sevməsi mümkündür. Özlərini sevgi yolunda, ikinci dəfə aşiq olmağın mümkünsüzlüyünü sübut etmək uğrunda öldürən insanları misal gətirdiniz. Bəhsə girirəm ki, ağılsızcasına özlərini öldürməsələr və ikinci şansın mümkünlüyünü inkar etməsələr, yenidən sevər və hətta ömürlərinin sonunadək bir neçə dəfə aşiq olardılar. Sevgi içki kimidir. Bir dəfə dadan əbədi köləsinə çevrilir. Bu ehtiras məsələsidir ”.\n28 mart 2014 16:22\n24 mart 2014 05:16\n23 mart 2014 14:19\n23 mart 2014 03:59\n22 mart 2014 19:46\nKASKI BIZIM SEVGIMIZDE EBEDI OLARDI\n22 mart 2014 16:46\nmaraqli meqaledi tsk\n22 mart 2014 13:53\nthanks so much caniwkam\nOv mövsümünün açıldığını elan edən nahar yeməyinin sonu idi. Zadəgan Bertrans və qonaqları çiçəklər və meyvələrlə bəzədilmiş parlaq masanın arxasında əyləşmişdilər. Söhbət sevgidən düşdü. Qəfildən insanın bir yox, bir neçə dəfə sevməsinin mümkünlüyü barəsində qızğın müzakirə başladı. Həyatı boyunca yalnız bir dəfə sevən insanlar nümunə olaraq göstərilir, bunlar bir neçə dəfə ehtiraslı eşq macərası yaşayanlarla müqayisə olunurdu. Kişilər sevginin də xəstəlik kimi bir insanı bir neçə dəfə yoluxdura, hətta ölüm həddinə çatdıra biləcəyini iddia edirdilər. Bu mülahizə olduqca inandırıcı səslənirdi. Qadınlarsa hər zamankı kimi real müşahidələrdən daha çox poetik görüşlərinə əsaslanır, böyük sevginin insan ruhuna yalnız bir dəfə bəxş olunduğunu söyləyirdilər. “Bu şimşəyin çaxmasını xatırladır”-onlar deyirdilər. Sevginin bir dəfə baş çəkdiyi qəlblər elə viran qoyulmuş, məhv edilmiş olur ki, orda digər heç bir hiss kök sala bilməz, hətta arzular belə\ntəşəkkür keşke hər sevgi əbədi olsa. oxuyacam indi


Çiçəklənən bağ: Türkiyəyə inanılmaz səyahət – FOTOLAR – ASSA news\nÇiçəklənən bağ: Türkiyəyə inanılmaz səyahət – FOTOLAR\nPublished on 12 İyul 2016 12 İyul 2016 by redaktor\nYaz avitaminozunun öz zirvəsinə çatdığı, həyatın isə rutin mövcudluq kimi göründüyü anda “Outlook” yeni zərflə mənə “göz vurdu”. Bu, məni Türkiyənin cənub-qərbinə maraqlı səyahətə dəvət edən BE.SPOKE agentliyindən Aleksandr Kuşinin məktubu idi. Budur, mənim xilasım! Yenilənməyə təminat verən 5 günlük günəş, dəniz və qumu düşünərək, mən hazırlığa başladım.\nAvtomobil bizi Dalaman aeroportundan hamar yolla aparır. Sevinc hissi keçirirəm, qarşıda isə ən maraqlı şeylər bizi gözləyir.\n20 dəqiqə sonra biz təyinat nöqtəsinə çatırıq. Mənzərəli buxtaları olan böyük və kiçik adalar Fethiye körfəzini bəzəyir. Adalar arasında çoxsaylı bəyaz yaxtalar hərəkət edir.\nKimin ağlına gələrdi ki, sakit limanda gizlənən kiçik Göcek şəhəri beynəlxalq yaxtinq-mərkəzidir. Bura bütün dünyadan yaxtaçılar və dəniz gəzintiləri həvəskarlarının toplaşdığı yerdir. Şəhərdə göydələnlər yoxdur və ola da bilməz, çünki onların tikintisi qanunla qadağandır. Qaldığımız “D-Resort Gocek” oteli mansardalı ikimərtəbəli binalardan ibarət kompleksdir. Oteldə 103 nömrə var.\nMənim yerləşdiyim, zərif ağ-mavi tonlarda tərtib edilmiş, ağac və mərmərlə bəzədilmiş otaq burada daha çox vaxt keçirmək istəyi yaradır. Talvarlı taxt adamı uzanıb istirahət etməyə çağırır, ancaq biz istirahəti qurban verərək, sahili araşdırmağa yola düşürük.\nHavada şam iynəyarpağı və likbidambar ətirləri hiss olunur. “D-Marin” yaxta marinası boyunca gəzərək, çimərliyə çatırıq.\nAralıq dənizi öz sehrli gözəlliyi ilə insanı heyran edir. Məhz burada şəffaf dalğalar üzərində Dedalın öz oğlu ilə uçduğu və bu firuzə rəngli dalğaların uçuşunun sevincindən gözləri tutulan İkarı udduğu barədə fikirlər yaranır…\nAğ qum, sərin su, qayğıkeş personal – istirahətdən sizi ancaq nahara dəvət ayıra bilər. Ağ rəngli “The Breeze” restoranı bizim yaxın günlərdə yaşayacağımız qastronomik həzlər dünyasına ilk bələdçi oldu. Personalın məsləhətinə əməl edərək dəniz məhsulları ilə hazırlanan pidenin dadına baxdım və başa düşdüm ki, yemək məsələsində sadəlik prinsipini sonraya təxirə salmaq lazımdır.\n“The Breeze” günəş batandan sonra da gözəldir. Bura romantik şam yeməkləri həvəskarları üçün yaradılıb, onlar ətrafda ancaq dəniz və yaxtaların işıqlarının sayrışdığı pirsdə şam yeməyi edərkən buranı layiqincə qiymətləndirə bilərlər.\nAncaq bizi axşama sürpriz gözləyirdi. Qonşu adalara gözəl mənzərə və gün batmasından zövq aldığımız təpənin zirvəsində “Q Lounge” restoranında şam yeməyi etdik. Burada “izakay”ın ən yaxşı ənənələrində təqdim edilən nəfis yeməklərin dadına baxmaq olar.\nƏlbəttə ki, dadlı şam yeməyindən sonra fitnes-kluba getmək və trenajorda idman etmək olar. Ancaq tənbəl əhval-ruhiyyə adamı daha çox “D-Spa”ya və masajçıların qayğıkeş əlləri altında rahatlanmağa çəkir.\nDeyilənlərə görə, Göcek adi balıqçı kəndi idi. Dəbdəbəli körpülərə, çoxsaylı kafe və restoranlara, səliqəli küçələrə baxarkən, adamın buna inanmağı gəlmir. İndi bu prestijli istirahət məkanı cəmiyyətdə yüksək mövqeyi olan insanlar üçündür.\nPublished in SəyahətTagged Göcek, Türkiyə\nPrevious Previous post: Ağalarovların Bakı malikanəsində yay əyləncəsi: 150 quzu yeyildi\nNext Next post: Çempionlar Liqası: “Qarabağ” Lüksemburq klubuna qalib gəldi – VİDEO


`Büdcədən SOCAR-a yox, əhaliyə köməklik edilsin`\n`Büdcədən SOCAR-a yox, əhaliyə köməklik edilsin`\nBunu Milli Məclisin İqtisadi siyasət, sənaye və sahibkarlıq komitəsinin iclasında millət vəkili Vahid Əhmədov deyib. Millət vəkilinin sözlərinə görə, bu məsələ diqqət mərkəzində saxlanılmalıdır. “Bundan başqa, büdcədə xərclərin artırılması da nəzərdə tutulur. Bunlar əsasən pensiya, əmək haqları, sosial müavinətlərin yerinə yetirilməsi ilə bağlıdır. Eyni zamanda, büdcədə Dövlət Neft Şirkətinə qazma işləri ilə bağlı 663 milyon manat vəsaitin ayrılması nəzərdə tutulub. Mən bir məsələni başa düşə bilmirəm- Necə olur ki, Azərbaycan özü qaz hasil edir, lakin “Azərenerji”yə kompensasiya veririk? Düşünürəm ki, qeyri-neft sektorunun inkişafı daha diqqətdə olmalı olan məsələdir. Məni narahat edən digər məsələ İkinci Azərbaycan Kənd İnvestisiya Layihəsinin dayandırılması ilə bağlıdır. Dünya Bankı ilə birgə həyata keçirilən layihə ilə biz rayonlarda, kənd yerlərində təcili ehtiyac yaranan zaman investisiyadan istifadə edirdik. İndi bu layihə dayandırılıb. Kənd yerlərindən bizə müraciət çox olur. Mən kənd təsərrüfatı naziri İnam Kərimovla danışmışam. Lazımdırsa, prezident İlham Əliyevə də müraciət edilməsini xahiş edirəm,”- deyə V. Əhmədov bildirib.\nMaliyyə naziri Samir Şərifov millət vəkillərinin iradına münasibət bildirib: "Bəzi millət vəkilləri mənə müraciət ediblər. Burda İkinci Azərbaycan Kənd İnvestisiya Layihəsinin bağlanmasından söhbət getmir. Bu layihə regionlarda müəyyən işlərin görülməsi ilə bağlıdır. Layihənin dayandırılması yox, davam etdirilməsi nəzərdə tutulub. Lakin əvvəlki illərdə biz bu layihəni xarici borclanma hesabına edirdik. Bundan sonra layihəni daxili maliyyə imkanları hesabına həyata keçirəcəyik. Xarici borclanmaya getməməyin əsas səbəbi ondan ibarətdir ki, biz xarici valyuta ilə bağlı məsələlərə həssas yanaşırıq. Xarici valyutada gəlirlərimizi artırmağa çalışırıq, bunun hesabına ölkədən valyuta axınının qarşısını almalıyıq. Ona görə xarici borclanma yalnız o layihələr üçün nəzərdə tutulub ki, orada idxal komponenti qaçılmazdır. Kənd investisiya layihəsi ilə bağlı nəzərdə tutulan işlər daxili tikinti, abadlıqla bağlı işlərdir. Burada xarici valyutaya ehtiyac yoxdur".(apa)


“Qarabağda ermənilərin öldürdüyü körpələrə abidə qoyulsun” – Elməddin Behbud – Yenicag.Az\nAna Səhifə 3-cü-sektor “Qarabağda ermənilərin öldürdüyü körpələrə abidə qoyulsun” – Elməddin Behbud\n“Qarabağda ermənilərin öldürdüyü körpələrə abidə qoyulsun” – Elməddin Behbud\nYeni Çağ Media Qrupu – Aprel 26, 2016 - 14:24\nAzərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının mətbuat xidmətinin rəhbəri\nII dünya müharibəsi illərində Almaniya ordusu Praqanın 20 kilometrliyində yerləşən Lidiçe qəsəbəsinin 105 azyaşlı sakinindən 82-sini qaz kamerasında məhv edib. Hadisənin üzərindən cəmi 3 il keçəndən sonra Lidiçedə sözügedən faciənin məsum qurbanlarının xatirəsini əbədiləşdirən muzey yaradılıb. Bir müddət sonra isə qətlə yetirilən uşaqların xatirəsinə aşağıda şəklini paylaşdığım abidə ucaldılıb.\nAncaq təəssüflər olsun ki, hələ də Qarabağda qətlə yetirilən fidan körpələrin xatirəsinə xüsusi abidə ucaldılmayıb (bildiyim qədər). Çox yaxşı olardı ki, Bakıda və ölkənin bir neçə iri yaşayış məntəqəsində (Gəncə, Lənkəran, Naxçıvan və s.) Ermənistanın Qarabağda vəhşicəsinə qətlə yetirdiyi uşaqların xatirəsinə abidə ucaldılsın və onların ziyarət edilməsi rəsmi protokola daxil olunsun.\nBu tip addımlar düşünürəm ki, Ermənistan silahlı qüvvələrinin hərbi təcavüzünün və təxribatının hər gün Azərbaycan ərazisində və insanların faktiki yaşadığı kənd və qəsəbələrdə hiss edilməsinə baxmayaraq rəsmi İrəvanın həyasızcasına və mütamadi şəkildə dünyaya “mələk” obrazında mesajlar verməsinin də təsirini azaltmış olardı.


Siyasi istefa mədəniyyətinin olmaması...\nSiyasi istefa mədəniyyətinin olmaması... Siyasət\nRadikal müxalifət daxilində avtoritarizmə və diktatura tipli idarəetməyə gətirib çıxarır\nAXCP sədrinin sabiq müavini, politoloq Razi Nurullayevin AXCP sıralarından istefa verməsindən sonra Azərbaycanın radikal müxalifəti daha aydın çalarlarla görünməyə başlayıb. Bu barədə "Ağ Yol" müzakirə aparıb. Hər kəsin bir neçə avropa dillərini mükəmməl bilən şəxs kimi tanıdığı Razi Nurullayev susmadı və AXCP sədri Əli Kərimlinin timsalında radikal müxalifətin bütün paxırını açıb tökdü. Buradan belə nəticə hasil oldu ki, müxalifət içərisində də qaranlıqla işığın, keçmişlə gələcəyin və xeyirlə şərin mübarizəsi gedir.\nAydın oldu ki, müxalifət liderləri üçün elə oturduqları müxalifət kürsüsü daha önəmlidir. Beynəlxalq aləmdə az qala bütün Azərbaycan müxalifətinin "sözçüsünə" çevrilən Razi Nurullayevlə yolunu ayırmaqla Əli Kərimli hələ bundan sonra da hansı yolla olursa olsun, AXCP sədri kimi qalacağını bəyan etmiş oldu.\nİndiyə kimi müxalifətlə yolunu ayıranların analizini aparan zaman məlum olur ki, onların ləkələnməsi bir mərkəzdən baş verib. Əli Kərimli ilə yolunu ayıranlara "satqın" damğası vurulub. Ancaq artıq siyasi səhnədə də kifayət qədər durulaşma olub. Xalq doğurdan da köhnə simalardan bezib və yenilik axtarışındadır. Yeniliyə uyuşmayan köhnələr isə özlərini siyasi səhnədə saxlamaq üçün yenilik tərəfdarlarını sıradan çıxarmaq yolunu tuturlar. Amma unutmaq olmaz ki, zəka sahiblərini susdurmaq çox çətindir. İntelektlə nadanlığın savaşında hər zaman zəka qalib olub.\nMəsələ burasındadır ki, radikal müxalifət apardığı siyasi mübarizədə heç bir yenilik etmir. Danışmağa və tənqidə üstünlük verən radikal müxalifət xalq tərəfindən qınanır. Çünki, onlar nə yeni proqram təqdim edirlər, nə də yeni yanaşma. Bütün sivil ölkələrdə müxalifət xalqa proqramını açıqlayır və görəcəyi işlərə xalqdan dəstək istəyir. Azərbaycan müxalifətinin böyük bir hissəsi isə ümumi sözçülüklə məşğul olur. Bunun da nəticəsində, xalqın etimadını qazana bilmir.\nVacib olan məsələlərdən biri də siyasi mədəniyyətin olmamasıdır. Siyasi istefa mədəniyyətinin olmaması, radikal müxalifət daxilində avtoritarizmə və diktatura tipli idarəetməyə gətirib çıxarır. Elə Razi Nurullayevin istefasından sonra yaydığı bəyənatda da bu, bariz şəkildə ifadə olunub. Əgər siyasi partiyada üzvlərin karyera inkişafı mümkün görünmürsə, demək ki, o siyasi təşkilat inkişaf edə bilməz. Üzvlərin maraqları təmin olunmayan təşkilat sonunda ya məhvə, ya da radikal dəyişikliyə məhkumdur. Bu zaman isə ağrılı proseslər baş verir.


Texasın azərbaycanlı xanımı - Amerikalı ilə ailə quran admiral qızı - modern.az\n24 Fevral 2019, 09:34 | DİASPOR\nTexasın azərbaycanlı xanımı - Amerikalı ilə ailə quran admiral qızı\nKübar davranışında əsilzadələrə xas olan şuxluq və incə məqamlar çoxdur. İnsanla ünsiyyətdə elə rəftar edir ki, şahidi olduğun yüksək mədəniyyətdən zövq alırsan. Çünki yüksək mədəniyyətli insanların seçimi ən yaxşı ifadələr olur...\nHaqqında söhbət açdığım Cəmilə xanım Cavadova- Spitsberq Bakıda dünyaya gəlib. 1981-ci ildə Bülbül adına orta ixtisas musiqi məktəbini bitirib. 1981-1986-cı illərdə indiki Bakı Musiqi Akademiyasında musiqi nəzəriyyəsi və orqan ifaçısı ixtisaslarına yiyələnib. 1986-1990-cı illərdə Ağdam Musiqi Texnikumunda musiqi nəzəriyyəsi fənnini tədris edib…\nDeyir ki, o dövrdə Qarabağda baş verən hadisələrin canlı şahidi olub: “O hadisələr mənim yaddaşımda silinməz iz buraxıb"…\n…1990-1995-ci illərdə "Azərbaycan Musiqi Xadimləri İttifaqı"nda yaradıcılıq şöbəsinin rəhbəri olub. Bu arada, 1992-ci ildə Danimarkanın Odensa şəhərində keçirilən orqan ifaçılarının müsabiqəsində iştirak edib. Orada dünyanın ən mükəmməl orqan ifaçıları ilə tanış olub və bu görüş onu təhsilini Avropada davam etdirməyə həvəsləndirib. 1994-cü ildə İsveçdə Höteburq Orqan İfaçılıq Akademiyasında orqan aləti ifaçılığı üzrə kursların iştirakçısı olub. 1995-1997-ci illlərdə Bəhreynin paytaxtı Manama şəhərində Klassik Musiqi İnstitutunda piano, orqan və musiqi nəzəriyyəsini tədris edib. Sonradan 1997-2001-ci illərdə Hollandiyanın Svelink adına Amsterdam Konservatoriyasında orqan ifaçılığı üzrə ikinci ali təhsil alıb.\n2001-ci ildən ABŞ-da məskunlaşıb. O, burada, Dallas Şimali Texas Universitetində orqan ifaçılığı üzrə doktorant olub və musiqi ifaçılığı üzrə incəsənət doktoru elmi dərəcəsinə yüksəlib. Beləliklə, bu elmi dərəcəyə yiyələnən ilk azərbaycanlı kimi adı tarixə düşüb...\n2008-2015-ci illərdə Dallas şəhərindəki Texas Universitetində professor işləyib, musiqi sənətinin qiymətləndirilməsi və ziddiyətli bəstəkarlar fənnindən dərs deyib. 2015-ci ildən Şimali Texas Universitetində musiqi nəzəriyyəsi və orqan ədəbiyyatını tədris edir. Cəmilə xanım eyni zamanda, həftənin bazar günləri Texasın Arliqton şəhərindəki "İlk Birləşmiş Metodist Kilsəsi"ndə orqan ifaçısı kimi çalışır…\n2017-ci ildə onun təşəbbüsü ilə yaradılan "Azərbaycan Amerika Musiqi Fondu"nun təsisçilərindən biridir. Bu fond Azərbaycanda Amerika və eləcə də Amerikada Azərbaycan klassik musiqisinin tərənnüm, tədris olunmasında tərəfdaşlıq proqramları hazırlayır, eləcə də seminarlar, konsertlər, konfranslar, ustad dərsləri, nəşrlər və müsabiqələr təşkil edir…\n…Cəmilə xanım indiyədək ABŞ, Hollandiya, Almaniya, Fransa, Danimarka, İngiltərə, eləcə də keçmiş SSRİ və Qərbi Avropa ölkələrində konsertlər verib...\n2016-cı ildə Azərbaycan Mədəniyyət Nazirliyinin maddi dəstəyi ilə “Qara Qarayevin əsərlərindən ibarət orqan musiqi aləti üçün Transkripsiyalar” adlı kompakt disk buraxıb. Həmin CD üçün əsərlər Hollandiyanın Rotterdam şəhərindəki 85 pilləli böyük Marcussen orqanında ifa edilərək yazılıb. Bu disk Ştutqartdakı "Grammy" mükafatı qazanan "Tritonus Musikproduktion GmbH" şirkəti tərəfindən təkmilləşdirilib...\n2018-ci ildə Texas ştatının Denton şəhərində yerləşən Şimali Texas Universiteti "Azərbaycan-Amerika Musiqi Fondu" ilə birgə dahi bəstəkarımız Qara Qarayevin anadan olmasının 100 illiyinə böyük bir tədbir keçirib. Əfsanəvi sənətkarın yubileyinə həsr olunmuş bu tədbir ABŞ-da Azərbaycan musiqisi ilə bağlı ilk böyük hadisə olub. Həmin gün universitetin musiqi kollecinin "Voertman salonu"na, fakültənin tanınmış musiqiçiləri və Dallas Simfonik orkestrindən təşrif buyuran sənətçilər sahiblik ediblər. Qara Qarayevin bədii əsərləri kamera musiqisi quruluşunda təqdim olunub və repertuara bəstəkarın məşhur piano üçün bəstələdiyi əsərləri, skripka sonatası, vokal romansları, "Don Kixot" simfonik qravürlərindən transkripsiyalar, "Yeddi gözəl" və "İldırımlı yollarla" baletlərindən parçalar daxil edilib.\nCəmilə xanımın söylədiyinə görə, dahi bəstəkarın musiqisi dinləyiciləri təəccübləndirərək, onlarda çox güclü təəssürat yaradıb...\nHəmin ərəfədə Texasın milli xəbər jurnallarında- "Dallas Morning News" və "Denton Record-Chronicle"də Qara Qarayevə həsr olunmuş bu möhtəşəm musiqi gecəsindən, eləcə də bəstəkarın həyat və yaradıcılığından çox dəyərli məqalələr dərc olunub…\n…Ömür-gün yoldaşı Bleir Spitzberq amerikalıdır. ABŞ Nüvə Tənzimləmə Komissiyasında çalışıb, alimdir. O, nüvə obyektlərini yoxlayan və tənzimləyən şöbənin mütəxəssislərinə rəhbərlik edib. Hal-hazırda "Talisman International LLC"-də məsləhətçi vəzifəsində işləyir...\nHyustonda İradə xanım Axundovanın rəhbəri olduğu "Azərbaycan Mərkəzi"nin ölkəmizlə bağlı təşkil etdiyi tədbirlərdə mütamadi iştirak edib. Azərbaycanı, xalqımızı çox sevir. Əsas olan odur ki, milli kimliyinə sədaqətli qalıb…\nAmerikada Azərbaycan opera və simfonik musiqisinin təbliğində əvəzsiz xidmətləri olan Cəmilə Cavadova həm də çox təvazökar xanımdır. Mən onda təkəbbürdən əsər-əlamət görmədim. Necə deyərlər, xanım kimi xanım, insan kimi insandır. Məşğul olduğu musiqi sahəsində ilkə imza atan bu ifaçıyla tanışlığımızdan çox şad oldum...


Azərbaycan məktəbliləri Estoniyada beynəlxalq yarışda iştirak ediblər - AZƏRTAC – Azərbaycan Dövlət İnformasiya Agentliyi\nAzərbaycan məktəbliləri Estoniyada beynəlxalq yarışda iştirak ediblər\nEstoniyada açıq beynəlxalq turnir keçirilib.\nTəhsil Nazirliyindən AZƏRTAC-a bildiriblər ki, “FIRST LEGO League (FLL) Azərbaycan” mühəndislik və robototexnika yarışının çempionu olan Bakı Avropa Liseyinin “Robo Sapiens” komandasının üzvləri Murad Quliyev, Əkbər Ocaqverdiyev, Emil Hacıyev və Ərtoğrul Həsənli bu mötəbər yarışda ölkəmizi təmsil ediblər.\nYarış şagirdlərin elm və texnologiyalara olan marağını artırmaq, onları hazırkı qlobal problemlərin elmi-texniki həllinə öz töhfələrini verməyə həvəsləndirmək məqsədi daşıyıb.\nQeyd edək ki, mayın 12-də “ADA” Universitetində məktəblilər arasında “FIRST LEGO League (FLL) Azərbaycan” mühəndislik və robototexnika yarışı keçirilib. Yarışda hər birində dörd məktəbli olmaqla 12 komanda dörd kateqoriya - əsas dəyərlər, layihə təqdimatı, robot dizaynı və robot yarışı üzrə gücünü sınayıb. Şagirdlər layihələrini üç turda onlara ayrılmış 2,5 dəqiqə ərzində münsiflər heyəti qarşısında nümayiş etdiriblər. Məktəblilər əyləncəli bir mühitdə elmi və texnoloji xarakterli problemləri qaldırıb və onların həlli yollarını araşdırmağa cəhd ediblər.\nDanimarkanın “LEGO” qrupu və ABŞ-ın “FIRST” (For Inspiration and Recognition of Science and Technology) təşkilatının ortaq layihəsi olan FLL yarışı 1999-cu ildən bəri hər il təşkil edilir. FLL yarışına dünyanın 80-dən artıq ölkəsindən 250 mindən çox məktəbli cəlb olunur.\nÖlkəmizin bir sıra dövlət və özəl ümumtəhsil məktəb şagirdlərinin iştirak etdiyi yarış Təhsil Nazirliyi, ADA Universiteti, “Mars Academy” MMC və Respublika Uşaq-Gənclər İnkişaf Mərkəzinin birgə təşkilatçılığı və “PAŞA Bank”, “Enginet” şirkəti, “Təhsildə İnnovativ Texnologiyalar” Əlavə Təhsil Mərkəzinin dəstəyi ilə keçirilib.\nAZERTAG.AZ :Azərbaycan məktəbliləri Estoniyada beynəlxalq yarışda iştirak ediblər


Deputatlar jurnalistlərə qalib gəldi » Karabakhmedia.Az\nDeputatlar jurnalistlərə qalib gəldi - FOTOSESSİYA\nTarix:23-12-2017, 13:17 Kateqoriya:Manşet / İdman\nBu gün Tofiq Bəhramov adına Respublika stadionunda Milli Məclisin deputatları ilə parlament jurnalistləri arasında yoldaşlıq oyunu keçirilib. Karabakhmedia.az saytının məlumatına görə, görüş ölkə başçısı İlham Əliyevin ad gününə həsr olunub.\nMilli Məclisin futbol komandasına qanunverici orqanın gənclər və idman komitəsinin sədri Fuad Muradov rəhbərlik edirdi. Ötən il Türkiyədə parlamentlərarası futbol oyununda ikinci yeri tutan komandanın ilkin heyəti belə idi: 1. Fuad Muradov, 2. Mahir Abbaszadə, 3. Siyavuş Novruzov, 4. Elşad Həsənov, 5. Şahin İsmayılov, 6. Tahir Mirkişili, 7. Azər Badamov, 8. Eldəniz Səlimov, 9. Zahid Oruc, 10. Ülvi Quliyev, 11. Adil Əliyev, 12. Kamran Nəbizadə.\nRəqib düşərgədə isə bu jurnalistlər yer almışdılar: 1. Rəşad Baxışəliyev, 2. İlkin Pirəli, 3. Anar Kəlbiyev, 4. Mirmahmud Kazımoğlu, 5. Elşad Paşasoy, 6. Aqil Camal, 7. Aqil Aslan, 8. Anar Bayramoğlu, 9. Əli İbrahimov, 10. Nardar Bayramlı, 11. Elçin Cəfərov, 12. Vasif Həsənli.\nReferi Orxan Məmmədovun idarə etdiyi matçda meydandakı mübarizə qədər, onun kənarına da kifayət qədər böyük maraq var idi. Çünki idmanın müxtəlif sahələrinin tanınmış simaları – AFFA-nın baş katibi Elxan Məmmədov, futbol üzrə milli komandamızın və “Qarabağ”ın baş məşqçisi Qurban Qurbanov, Azərbaycan Teokvondo Federasiyasının vitse-prezidenti Niyaməddin Paşayev, sərbəst güləş üzrə yığmanın baş məşqçisi Firdovsi Umudov, həmçinin veteran futbolçular İsgəndər Cavadov, Səməd Qurbanov, Oqtay Abdullayev, Asim Xudiyev, Dmitri Kramarenko, güləşçilər Toğrul Əsgərov, Hacı Əliyev, Cəbrayıl Həsənov, eləcə də şou-biznes nümayəndələri Rafael İsgəndərov və Coşqun Rəhimov də kənardan oyuna tamaşa edirdilər.\nDeputatlardan ibarət komandaya kənardan dəstək verən millət vəkili Adil Əliyev xüsusi fəallığı ilə seçilirdi. Əliyev sanki baş məşqçi kimi, hər epizoda reaksiya göstərir, bəzən isə hakimə etiraz edirdi. Hətta bir epizodda referidən penalti tələb edən siyasət adamı hakim-inspektor Asim Xudiyevə də iradını çatdırıb. Xudiyev isə öz növbəsində “bu məsələyə komitədə baxılacaq” deyərək, zarafatından qalmayıb.\nİlk hissədə deputatların heyətinə cəlb olunan Səməd Qurbanov yaşının çoxluğuna baxmayaraq, jurnalistlərə necə futbol oynamaq lazım olduğunu göstərirdi. Onun driblinqləri matça xüsusi gözəllik qatırdı. Gərgin keçən birinci yarını deputatlar 2:1 hesabı ilə öndə bitirdilər.\nFasilədən sonra millət vəkilləri daha bir futbolçu “transferi” ilə komandanı gücləndirdilər. Millimizin sabiq müdafiəçisi Saşa Yunisoğlu əlcəkləri taxaraq, yeni ampluada - çərçivədə özünü sınadı. Bununla kifayətlənməyən komanda futbolda yeniliyə əl ataraq, ikinci hissəyə 12 nəfərlə başlamağa cəhd etdi. Lakin baş hakimin xəbərdarlığından sonra Toğrul Əsgərov kənara çağırıldı. Buna baxmayaraq, komanda son dəqiqələrdə hakimlərin diqqətsizliyindən yararlanıb, istəyini həyata keçirdi.\nMeydandakı say azlığına baxmayaraq, qarşılaşmanın sonlarında bir neçə qol şansını əldən verən jurnalistlər 2:3 hesablı məğlubiyyətlə barışmalı oldular. Hər hissəsi 30 dəqiqədən ibarət olan oyunun qəhrəmanı isə dubla imza atan deputatların hücumçusu Fuad Muradov oldu. Milli Məclisin komandasının heyətində digər qola isə Adil Vəliyev imza atdı.\nOyun iştirakçılarının və qonaqların fikirlərini sizə təqdim edirik:\nFuad Muradov (millət vəkili): “Bu gün idman sahəsində olan inkişaf hər birimizi sevindirir. Təbii ki, bu uğurların başında cənab prezident İlham Əliyev dayanır. Bizim təşkil etdiyimiz bütün beynəlxalq tədbirlər dünyaya səs-küy salıb. Bu tədbiri keçirməkdə məqsədimiz cənab prezidentə təşəkkürümüzü bildirməkdi. Ölkə başçımızın bir fikri var ki, sağlam həyat tərzi ən önəmli məsələlərdən biridi. Bu baxımdan belə bir qərar qəbul etdik. Mən həmçinin Azərbaycan Gənclər və İdman Nazirliyinə, AFFA-ya, “Qarabağ” klubuna və şəxsən Qurban Qurbanova, Parlament Jurnalistlər Birliyinə, Milli Məclisin deputatlarına, tanınmış idmançılarımıza təşəkkürümü bildirirəm ki, səsimizə səs veriblər. Simvolik oyun oldu. Kimin qalib gəlməsi önəmli deyildi. Əsas odu ki, cənab prezidenti qarşıdan gələn ad günü, Dünya Azərbaycanlılarının Həmrəyliyi Günü və yeni il münasibətilə təbrik edək. İnanıram ki, məhz belə tədbir cənab prezidentə, Azərbaycan xalqına uyğundu. Gələn il üçün də böyük planlarımız var. Regionlararası idman yarışları keçirmək istəyirik. Bununla bağlı danışıqlar gedir”.\nAdil Əliyev (millət vəkili): “Çox gözəl yoldaşlıq görüşü keçirildi. İnşallah, bu kimi tədbirlər mətbuatla deputatlar arasında ünsiyyətin daha sıx olmasına, Azərbaycanda idmanın təbliğinə xidmət edəcək. Belə oyunların sayı çox olmalıdı. Təkcə millət vəkilləri ilə jurnalistlər yox, başqa komitələr də bu ənənəyə qoşulmalıdılar. Azərbaycanda idmana dövlət səviyyəsində dəstək verilirsə, təbii ki, bütün məmurlarımız inkişafa öz töhfələrini verməlidilər. O ki qaldı ilin yekununa, 2017-ci il Azərbaycan idmanı üçün olduqca uğurlu, düşərli keçdi. İdmançılarımız həm Bakıda təşkil edilən yarışlarda, həm də dünya arenalarındakı böyük turnirlərdə gözəl nəticələr əldə etdilər. Bu da onu göstərir ki, uşaq idmanına göstərilən qayğı ildən-ilə öz bəhrəsini verir. Bu cür dəstək davam edərsə, idmançılarımız daha çox nailiyyətlər qazanacaqlar”.\nElxan Məmmədov (AFFA-nın baş katibi): “Belə bir yoldaşlıq oyunu keçirmək çox gözəl təşəbbüsdü. Milli Məclisin deputatları və jurnalistlər bu görüşü çoxdan planlaşdırırdılar. Hava soyuq olsa da, gözəl oyun izlədik. Ümid edirəm ki, bu cür tədbirlər gələcəkdə ənənəvi hal alar. Bu, sağlam həyat tərzidi. Ümumiyyətlə, idmanımız üçün fərqli il oldu. Azərbaycanda İslam Həmrəyliyi Oyunları kimi böyük tədbir təşkil edildi. Bütün idman növlərindəki komandalarımız yaxşı nəticələr göstərdilər. Bu da gənc nəslin idmana marağını daha da artırır. Sevindirici haldı ki, futbol üzrə yığmamız da qızıl medal qazandı. “Qarabağ” Çempionlar Liqasının qrup mərhələsində mübarizə apardı. Bunu çoxdan gözləyirdik. Nəhayət ki, bu il Çempionlar Liqasının məşhur himnini Bakıda eşitmək qismət oldu. Bu, hər bir azarkeş üçün böyük sevinc idi”.\nFirdovsi Umudov (sərbəst güləş üzrə yığmanın baş məşqçisi): “İlk növbədə həm öz adımdan, həm də yığma komandamızın adından cənab prezidenti ad günü münasibətilə təbrik edirəm. Bu yarışın təşkili bizi çox sevindirdi. Hər iki komandaya dəstək olmağa gəlmişdik. İdman sahəsində qazanılan nailiyyətlərin hamısı ölkə başçısının adı ilə bağlıdı. 2017-ci il idmançılarımız üçün uğurlu alındı. İslam Həmrəyliyi Oyunlarının, həmçinin ölkəmizdə təşkil edilən dünya və Avropa çempionatlarının yüksək səviyyədə təşkili, “Qarabağ”ın Çempionlar Liqasında, güləşçilərimizin qitəmiqyaslı yarışlarda qazandığı uğurlar buna əyani sübutdu. Əlbəttə ki, arxayınlaşmamalı, uğurlu çıxışlarımızı davam etdirməliyik”.\nİsgəndər Cavadov (veteran futbolçu): “Belə bir oyunun təşkili xoş haldı. Təbii ki, bu, ölkə başçısı İlham Əliyevin ad günü ilə bağlıdı. Möhtərəm prezidentimizi təbrik edirəm, ona can sağlığı arzulayıram. Belə oyunlar daha çox olmalıdı. Mətbuat nümayəndələri, deputatlar futbolun necə çətin olduğunu, yəqin ki, başa düşərlər. Kənardan baxıb fikir bildirmək asandı. Hər iki komandaya azarkeşlik edirdim. Bu cür yoldaşlıq görüşlərinin sayını artırmaq lazımdı”.


Gürcüstanda 2017-ci ildə 835 azyaşlı qız ana olub\n12.04.2018 689 | ავტორი: Tozu Gulmamedova\nXalq müdafiçisinin hesabatına görə Gürcüstanda erkən evlilik problem olaraq qalmağa davam edir. 2017-ci ildə məcburi evliliyin 6 faktı və azadlığın qanunsuz məhdudlaşdırılması 41 faktı aşkarlandı. 75 yeniyetmə məktəbdə təhsil almağı dayandırıb və 835 azyaşlı qız ana olub.\nHesabata əsasən , tədqiqatların analizi göstərir ki, ümumi təhsil müəssələri, hüquq mühafizə orqanları və sosial xidmət agentliyi erken evlilik mövzusunda zəif işləyir. Sosial agentliyin göstəricisinə əsasən 2017-ci ildə 98 erkən evlilik qeyd olunub.\nXalq müdafiəçisinin hesabatında erken evliliklə yanaşı qızların erken yaşda nişanlanması da qeyd olunur. Evliliyə məcbur etmək bəndi ilə 6 iş başladıldı, 5 iş dayandırılıdı məhkəmə isə bu haqda heç bir işə baxmayıb.


II Qarabağ müharibəsi zamanı yüzlərlə ailə, evlərinə edilən raket hücumları və dağıntılar səbəbiylə paltar və digər qış əşyaları olmadan evlərindən qaçmaq məcburiyyətində qaldı.\nMüharibədən zərər çəkmiş ailələrin qarşıda gələn soyuq qış ayları müddətində ola biləcək ehtiyaclarını qarşılamaq məqsədilə Azerbaijan Fish Farm şirkəti bu ailələrə ümumi dəyəri 10 min manat məbləğində isti paltolar və qış ayaqqabıları çatdırdı. Soyuqların daha da sərtləşməsi səbəbilə, 170 insanı humanitar yardım və qış üçün lazimi paltarla təmin etdik. Vəsaitlər Tərtər, Ağdam və Bərdədə yaşayan ehtiyaclı insanlara çatdırıldı. “Bu il qış sərt keçəcək, yardımınız üçün təşəkkür edirik” - zərərçəkən Ağdam sakinlərindən biri belə dedi. Yerli könüllülərlə sıx əməkdaşlıq edərək, AFF bütün əşyaların ən ehtiyaclı insanlara çatmasını təmin edir.\nMüharibədən zərər çəkmiş ailələrə dəstək olmağımıza kömək edə bilərsiniz. Əməkdaşlıq üçün csr@lmh.az vasitəsilə bizimlə əlaqə saxlamaqdan çəkinməyin.\nBaşlanğıc tarixi: 12.12.2020\nBitiş tarixi: 30.12.2020


Urmiyədə professor Zehtabinin xatirəsi anılıb - GÖRÜNTÜ | Güney Azərbaycan | Güney Azərbaycan Televizyonu GunazTV\nUrmiyədə professor Zehtabinin xatirəsi anılıb - GÖRÜNTÜ\n22 Dekabr 2016 13:33\nGünAz TV: Dekabrın 21-də Güney Azərbaycanın Urmiyə şəhərində professor Məhəmmədtağı Zehtabinin vəfatının 18-ci ildönümü ilə əlaqədar anma mərasimi keçirilib.\nAzərbaycanlı mədəni fəallar tərəfindən keçirilən mərasimdə tanınmış fəal Sina Həsəni mərhum Prof. Zehtabinin “Səs və Sərf” kitabına işarə edərək onun təhsil illəri xatirələrindən bəhs edib. O söhbətinin davamında Azərbaycan Milli Hərəkatının bugünkü durumu və hazırda Təbrizin mərkəzi zindanında təxminən iki aydır aclıq aksiyası keçirməkdə olan Murtaza Muradpurun ağır vəziyyətindən danışıb.\nMəlumata görə, Prof. Zehtabinin “Su deyibdir mənə əvvəldə anam “ab” ki yox…” və Bulud Qaraçorlunun “Yasaq” şeiri, aparıcılar tərəfindən oxunarkən mərasimdə həyəcanlı anlar yaşanıb.\nAnım mərasimində çıxş edən Əli Əzizi, Əmir Vəlizadə, Yusif Dəstan, Katiboğlu, doktor Mədədi və s. böyük azərbaycanlı alimlə bağlı öz fikirlərini bildirərək onun elmi və ictimai fəaliyyətlərini yüksək qiymətləndiriblər. Aşıq Qənbər Həqiri və aşıq Səbur Şərifinin Azərbaycanın klassik mahnılarını ifa etməsi isə mərasimə xüsusi rəng qatıb.\nDoktor Məhəmməd Tağı Zehtabi (Kirişçi) 1923-cü ilin oktyabrında Təbriz yaxınlığındakı Şəbistər qəsəbəsinin Çay küçəsində dünyaya göz açmışdır. Orta məktəbi Təbrizdə başa vuran Məmmədtağı Zehtabi öz ana dili ilə yanaşı fars, ərəb, fransız, mühacirət dövründə isə rus dillərini mükəmməl mənimsəyə bilmişdir.\nZehtabi hələ 18 yaşlarında ikən (1939) Hacı Mirzə Əli Şəbistərinin təşəbbüsü ilə ana dilində nəşr olunan «Azərbaycan» qəzetində məqalə və şeirləri ilə çıxış etmişdi. 1946-cı ildə Azərbaycan Milli Hökuməti dövründə Güney Azərbaycanda açılmış Təbriz Universitetinin ilk tələbələrindən olub. Universitet təhsilini başa çatdırmaq və İrandakı rejimin siyasi təqiblərindən yaxa qurtarmaq üçün Quzey Azərbaycana mühacirət etmiş və orada qısa müddət ərzində Azərbaycan tarixi, dili və ədəbiyyatına aid bir neçə kitab çap etdirmişdir. 1979-cu ildə İranda Pəhləvi rejimi yıxıldıqdan sonra Vətəni Təbrizə qayıdan professor Zehtabi öz elmi tədqiqatlarını geniş aspektdə davam etdirmişdir. Vəfatınadək (1998, 22 dekabr) Azərbaycan tarixi haqqında yazdığı əsərlər bütöv Azərbaycan tarixşünaslığında yeni bir cığır açmışdır.\nUrmiyədəprofessor Zehtabininanım mərasimi18-ci ildönümüazərbaycanlı mədəni fəallar


Satılır 4 otaqlı 86 m2 həyət evi Hövsan\nElanın kodu: 828178\nBaxış sayı: 1626 Elanın tarixi: 29.04.2022\nTəcili!! Şəxsi 4.5 sotda 2 mərtəbəli Ev Satışda. Həyət evi Suraxanı rayonu, Hövsan qəsəbəsi, sosial evlərlə üzbəüz, dəmiryolunun kənarında yerləşir və 4 otaqdan ibarətdir. Evin tikili sahəsi 86 kv.m-dir və qaz, su, işıq daimidir. Ev 4 otaq, mətbəx, dəhliz, eyvandan ibarətdir və həyətdə əlavə tikilisi də var. Evin həm önündən, həm arxasından yola çıxış mövcuddur. Telefon və kanalizasiya xəttləri hazır çəkilib. Arxa hissədə olan boş torpaqda əlavə evdə tikmək olar. İlkin ödəniş edib kreditlə də satış etmək mümkündür. Sənədi Kupçadır. Qiyməti 75 000 AZN. Real alıcı ilə qiymətdə razılaşma olacaq.\nÜnvan: Suraxanı rayonu, Hövsan qəsəbəsi


2012 il, Tbilisi\t, gömrükdə rəsmiləşdirilməyib, tel. +995577433333\n47 bin km, avtomat, 1.4 l, benzinlə, Sükan: sol\n2013 il, Tbilisi\t, gömrükdə rəsmiləşdirilməyib, tel. +995593171719\n151 000 bin km, mexaniki, 1.4 l, benzinlə, Sükan: sol\n2015 il, Tbilisi\t, gömrükdə rəsmiləşdirilməyib, tel. +995577777708\nFiat Qubo heçbek\n2013 il, Rustavi (AUTOPAPA), gömrükdə rəsmiləşdirilməyib, tel. +995571018331\n127 bin km, avtomat, 1.3 l, dizel, Sükan: sol\n2007 il, Autopapa 7 parking, gömrükdə rəsmiləşdirilməyib, tel. +995597937870\n150 bin km, mexaniki, 1.3 l, dizel, Sükan: sol\n2005 il, auto papa 7, gömrükdə rəsmiləşdirilməyib, tel. +995597937870\n104 bin km, mexaniki, 1.2 l, benzinlə, Sükan: sol\n2012 il, Tbilisi\t, gömrükdə rəsmiləşdirilmiş, tel. +995557913434\n60 000 bin km, avtomat, 1.4 l, benzinlə, Sükan: sol\n2014 il, Rustavi, gömrükdə rəsmiləşdirilməyib, tel. +995557717411\n80 bin km, mexaniki, 1.4 l, benzinlə, Sükan: sol\n2012 il, Tbilisi\t, gömrükdə rəsmiləşdirilmiş, tel. +995599191415\n158 000 bin km, avtomat, 1.4 l, benzinlə, Sükan: sol\n$2 900 2007 il\n$2 900 2005 il\n$13 000 2013 il


Xərçəngin 10 ƏSAS SİMPTOMU: bunu hamı bilməlidir\nSon zamanlar bütün dünyada xərçəng xəstəliyinin müalicəsində çox ciddi irəliləyiş müşahidə olunur.\nLakin müalicənin uğurlu nəticələri xəstəliyin nə zaman aşkar olunmasından asılıdır. İlkin mərhələlərdə aşkar olunmuş xəsrçəngin demək olar bütün formaları yaxşı müalicə olunur və xəstənin tam sağalması ilə nəticələnir. Onkologiyanın əsas problemlərindən biri məhz xərçəngin vaxtında aşkar olunmasındadır.\nXərçəng çox hiyləgər xəstəlikdir. İlkin mərhələlərdə xərçəng özünü çox cüzi simptomlarla büruzə verir. Bu səbəbdən hər bir insan xərçəngin ilk simptomlarını bilməli və bədənin siqnallarına daim diqqətli olmalıdır.\nBolge.info saglamolun.az-a istinadən bildirir ki, beləliklə, xərçəngin ilkin simptomları arasında:\n1. Qadınlarda süd vəzilərində istənilən bərkimiş sahələr, gilələrdən mayenin, qanın, irinin ifraz olunması, gilənin formasının, görünüşünün dəyişilməsi.\n2. Anus nahiyəsindən qanaxmalar. Qan al qırmızıdırsa, bu əksər hallardan babasilin simptomudur. Lakin qan tünd rəngdədirsə, bu düz bağırsaq xərçənginin simptomu ola bilər. Hər bir halda anus nahiyəsindən qanın ifrazı proktoloqa müraciət etmək üçün ciddi səbəb sayılır.\n3. Qadınlarda menstruasiya ilə bağlı olmayan qanaxmalar - menstruasiyalar arası qanaxmalar, cinsi əlaqə zamanı, ginekoloji baxım zamanı qanaxmalar. Klimaks dövründə olan və aybaşı kəsilmiş qadınlarda cinsi yollardan qanlı ifrazatların olması çox təhlükəli simptomdur.\n4. Sidikdə qan izləri.\n5. Heç bir müalicəyə tabe olmayan, sağalmayan öskürək.\n6. Limfa düyünlərində dəyişikliklər - bərkimə, böyümə.\n7. Daim səbəbsiz yorğunluq, zəiflik, bədən çəkisinin səbəbsiz olaraq azalması.\n8. Ağız boşluğunda sağalmayan yaralar və xoralar.\n9. Xalın formasının, rənginin dəyişilməsi, xalın böyüməsi, qanaması.\n10. Qarın böşluğunda, beldə, kürək nahiyəsində, kiçik çanaqda və s. nahiyələrdə tez-tez təkrarlanan ağrılar.